VIDEO: DONALD TRUMP ABUAI TV ZONG A KHUAI DIH CIKCEK – The Chinlung Post\nVIDEO: DONALD TRUMP ABUAI TV ZONG A KHUAI DIH CIKCEK\nVideo atang bik ah kan vun chiah, hihi an tuahchommi a si hnga maw? An tuahchommi asi sual ahcun Trump zong athin hung ngaingai lai dah. Tukum US thimnak cu phungning tein thanhnak an tuah rih lo nain tutiang dirhmun ahcun Joe Biden nih Trump cu atei tiah an chim. Sihmanhsehlaw hihi phungning te cun a si rih lo.\nTutan video an vun langhtermi hi cu khuaruahhar ngaingai pakhat cu asi ko. Video an langhter ning ahcun Trump cu thinhung ngai in a ai apuang i, inn vialte zong a suaksam dih, Culawng siloin thingbak in TV zong atthuat. Mah video hi azoh cangmi zong tampi kan um cang lai nain azoh rih lo mi caah tiah kan vun langhter mi asi. Tulio US konghe pehtlaiin thilsining vun zoh cio uh.\nElection Asungh Ruangah Duhlonak Langhter Dingin Trump Nih Mipi Pumh Atimh Hna Lio Ah Biden Cu White House Caah Timhlamhnak Angei Cang: Lungthin ai thenhmal tuk cangmi America i President pakhat dirhmun in tawlrel colh hau a si mi pulrai le a dang buaibainak vialte kongah Sunday in khan cun Biden nih timhlamhnak a thok cang, tiah thawng theih a si. State tampi ah Biden nih buan a co a theizing tiang zongah Trump cu a lung a thawng peng ko rih i, Biden nih buan a comi cu Congress ah a ummi a Republicans hawi le hna nih an cohlang lo.\nElection phichuak challenge tuah dingin Trump nih mipi a pumhkhomh hna, tiah a campaign aiawhbiachimtu Tim Murtaugh nih Sunday ah a chim. Mithi hna vote an thlak. Cucaah, vote kan relpiak than u,” tiin Trump nih state tampi ah nawlnak a tuah.A chimmi hi hrihhram ngaingai a ngeihter kho fawn lo. Mipi pumhnak cu zeitik tuah a si te lai, timi kong belte Murtaugh nih a langhter lo. A tutiang ko rih ah cun vote kongah ai ningcanglo mi thil zeihmanh hmuh awk a um rih lo. Cucaah Trump campaign nih tehte fiangdeuh in an kawl khawh a hau lai, tiah state election officials nih an chim.\nRam pumpi huap i popular vote ah cun Biden nih Trump hi 4.1 million tluk in a tei i, Electoral College vote in 300 lenglo a hmuh. Lungrualnak le remdaihnak um dingin Saturday i a khua Delaware ah biachimnak a ngeih hnu ah, Jan. 20 i office a thut tik i ai hmaithlak colh dingmi rian (ngandamnak le economy) kongah Biden le a team pawl timhlamhnak an thok colh hna. Monday in cun coronavirus task force ka thlah colh lai. Cu rian cu former Surgeon General Vivek Murthy le former Food and Drug Administration Commissioner David Kessler nih an hruai lai, tiah Deputy campaign manager Kate Bedingfield nih a chim.\nMinung 237,000 lenglo an thi cang, nai hrawngin cun a zawmi an karh fawn. 10 million lenglo rian lo in an um. Federal lei in bomhnak a cat fawn. Biden nih hin kan ram ah lungrualnak um dingin thazaang a chuah lai – lungrualnak umter, thinlinghnak thumh, campaign lio i biaka in khat le khat i phomhnak vun dongher le biataktein hruainak kalpi ai tim, tiah Bedingfield nih a chim. Biden nih cun Rian i chawn kong ai buaipi, Trump nih cun vote reltthan kong ai buaipi A administration tangah rian a tuan dingmi official pawl thimnak kong zongah Biden le a advisers pawl riantuan thok chom an i tim.\nBiden tangah CIA director ai cuh dingmi ah hin former US intelligence officials 2 Michael Morell le Avril Haines hi an si. 18th century tein American democracy i a hmelchunhnak a si bangin, President pakhat nih a chawngtu president kut ah daitein nawlngeihnak le rian apnak tuah dingin nonpartisan good-governance group nih Trump an nawl. Tutan bantuk in faakpi in campaign tuah hnu zongah a chawngtu president kut ah nawlngeihnak le rian velngeihnak te he apnak tuah hi US tuanbia chungah a um pengmi a si, tiah Partnership for Public Service’s Center for Presidential Transition nih a chim.\nKum 28 chungah Trump hi ahmasabik term hnihnak a peh kho lo mi US persident a vun si ruangmang cang lai. Make America Great Again ti ai tialmi lukhuhsen he cun Sterling, Virginia ah golf a tu huar ko. Lamestream Media nih next president a ho a si, ti cu zeitik ah hme a thanh?” tiin Trump nih golf tuk ai lim hnu ah Twitter ah a tial. Vote million 5 lenglo a umnak ah Biden nih vote 10,353 in Trump a teinak state Georgia ah vote relthannak tuah dingin Trump campaign nih nawlnak an tuah i, cu cawlcanghnak cu US Presentative Doug Collins tuanvo an pek.\nWisconsin, Pennsylvania le Arizona zongah vote relthannak tuah dingin Trump campaign pawl an cawlcang hna. Vote relthan a va si ko hmanh ah election a phichuak hi a thleng kho lem lai kan zum lo, tiah experts pawl nih an chim. Trump campaign nih an i kenmi biasu zong hi an hmetuaituk caah, election a phichuak hi a thlen khawh lai kan zum lem lo, tiah legal analysts nih an chim. Trump a tanhtu mipi tampi hna nih cun an sunghmi hi an conhlang kho rih lo. “Tukum i mail-in ballot a tamtukmi hrimhrim hi ka lung a hring. Mail-in vote thlak hrimhrim hi phungning a si lai ka zum lo,” tiin Pen.\nState i Harrisburg khuasa Lynn Nester, 53, nih a chim. Vote peknak kongah Pennsylvania nih rii a khiahmi a um lem lo. Cucaah mail-in vote hi a mikip nih pek khawh a si. Pulrai tih ruangah, tukum cu tuan tein mail siseh, minung pumpaak in siseh vote a pemi an tam ngaingai. Phung zulh in challenge an tuahmi paoh cu onh ding an si. Cu hnu lawnglawng in cun tutan thimnak hi aho set nih dah a tei, ti hi America nih bia a chah khawh lai,” tiah House of Representatives ah top Republican a si mi Kevin McCarthy nih Foxx News ah a chim. Trump i vote fir kong a chimmi nih hin kan democracy a hnursuan ngaingai.\nLungthiangtein White House a chuahtaak lio hi vawleipi nih hmuh kho seh, ti ka duh ngai ko nain, cu bantuk lungput cu kan mipa (Trump) nun ah a um ve fawn lo,” tiah CNN’s “State of the Union” ah 2012 lio i Republican presidential nominee a si bal mi Senator Mitt Romney nih a chim. Republican president hlun George W. Bush nih Biden cu a chonh i teihnak a hmuh ruangah a cungah lomhnakbia zong a hei chimh. “Politics kongah kan dirhmun ai khat lo nain, Joe Biden mitha a si, ti ka theih.\nKan ram hruaitu dingah le lungrualnak umtertu dingah caantha ai hmuh ve cang, ti zong ka theih,” tiin Bush nih a chim. Policy Kong Itimhlamhnak, Biden hi US senator le vice-president dirhmun in cozah rian a tuannak hi kum 50 deng a si ve cang. January 20, 2021 i White House a phaak te tikah khin kum 78 a phan cang lai i, White House a thumi President vialte lakah kum upabik a si lai. Vice-president hrangah ai thimmi nu hi US Senator Kamala Harris a si i, US ah a sangbikmi 2nak office ah a hmasabik Black American nu, cun Asian thi ai cawhmi nu a si te lai.\nIlligal in US ah hngakchia an luhpimi pawl an ram lei tlunter viar dingin Trump nih program a suaisammi zong hrawhpiak ai tim, tiah Biden a adviser nih a chim. Republicans nih US Senate an i tonenh khawh a si ah cun, chamber pi i fehternak an tuahmi kilven khawhnak dingah a chunglei in Cabinet officers pawl Biden nih a thim ve hna lai, tiah a advisers pawl nih an chim. Credit: Chelsea Bawi.\nVideo zoh aduhmi caah hIKA HI VOIKHAT IN HMAT LAW VIDEO NA ZOH KHAWH LAI\nCNLD AN SUNGHNAK ARUANG FIANG TEIN THEIH ASI CANG


Pinlaybu ah ni 12 chung kahdohnak a fak, Captain telh in SAC ralkap 40 leng an thi – THE CHINLAND POST\nPinlaybu ah ni 12 chung kahdohnak a fak, Captain telh in SAC ralkap 40 leng an thi\nThe Chinland Post | 2022 April 12 – Sagaing ramṭhen, Punlaybu hmunhma ah mipi hriamtlai phu le SAC ralkap karlak ah ni 12 chung kahdohnak a chuak i Capitain telh in SAC ralkap 40 leng an thi tiah RFA nih a hlathlai i a langhter.\nSAC ralkap nih kahdohnak an thok hmasa i March 29 in April 9 tiang ni 12 chung kahdohnak ah SAC nih vanlawng a hman tiah PDF in biachimnak nawl a ngeitu nih RFA ah a chim.\n“SAC lei in Captain 1, Lieutenant 1, Sergeant 2 telh in 40 leng an thi. Kahdohnak hi ni 12 chung a rau. An mah lei nih kahdohnak an thok hmasa. Vanlawng he an i bawmh caah hnu kan kirtak hna. Helicopter in voi 12, Jet in voi 2 an rak kah, mi an chap hna”.\nMarch 29 in Pinlaybu peng ah kahdohnak a chuak i SAC nih Helicopter in voi 2 an kah ruangah PDF sakhaan pakhat an sung nain zaanlei sang ah an lak khawh ṭhan tiah theih a si.\nSAC ralkap nih Pinlaybu Mansi tiang kahdohnak a tuah caah April 8 ah Pinlaybu General Administration Zung (Htwe-Oak) Pura umnak, bank le mi thlunnak (Yeik-Ta) tiang kan lak khawh. Palik sakhaan tiang lak kan i timh lioah Jet le Helicopter in an rak kan kah caah hnu kan kir ṭhan tiah PDF nih an chim.\nChaklei Pinlaybu in meng 8 aa hlatnak ah KIA le PDF fonh in sakhaan an sak ti kan theih caah hmunhma zohfelnak kan tuah a si tiah Major-General Zaw Min Htun nih RFA ah a chim.\n“Chaklei le nichuahlei ah ralkap pawl an kal lio April 7,8 ah khuachung an rak lut. Ralkap pawl an thazang a der lio a si caah hmunhma cheukhat cu kaltak a si. April 8,9,10 ah khuachung tlaih khawhnak hnga kan i zuam ṭhan. Terrorist (Tu-Pung) phu pawl chaklei ah an kir. An mah sin in hriam le ruak cheukhat kan hmuh khawh. Kan mah lei in riansang a tlaimi cheukhat a thimi, aa hliammi an um” tiah Zaw Min Htun nih RFA ah a chim.\nRalkap nih a thanhning ah KIA/PDF ruak 8, M-22 zuun 5, AK-47 zuun 2, KIA chuah 40MM 1, 7.62MM Sniper 1, M-22 kuanbawm 22, M-22 kuan 1345, 7.62 Sniper kuan 115, 40MM bom 9, KIA chuah hridawhmi bom 19, 60MM bom 17, Grenade 1 kan chuh khawh tiah a langhter.\nCu kahdohnak ah riit sii kan fim khawh tiah kap hnih ning in an thanh.\nKahdohnak ruangah Pinlaybu peng khua 10 in mipi 2,000 leng himnak ah an zaam tiah RFA nih a langhter.\nPinlaybu khua hi Sagaing ramṭhen, Katha peng, Kawlin chungah Kachin ram he zong aa peh bantuk in Kawlin khua Nitlakchaklei meng 25 aa hlatnak Mu tiva cungah a ummi meng 41 a saumi mawṭaw lam he aa tlai chih.\nPrevious Pauk, Pale, Kawlin le Demoso peng kahdohnak ah SAC ralkap 98 an thi, PDF 8 an nunnak a liam\nNext SAC ralkap nih PDF-Kalay Battalion 3 sakhaan an lak, hriam tampi chuh an si


Burma Caah Lamzawhnak Kan Ngei Lai – Chin Community in Norway\nBurma Caah Lamzawhnak Kan Ngei Lai\nNovember 18, 2010 vanthang 0 Comments\nA ra lai mi 19.11.2010 ni chun suimilam 11:30 ah khin Burma caah lamzawhnak ngeih ding le hmunkhat te ah cawl caang tti ding ah Rune Hersvik ( Amah hi Pi Suh Kyi nih nobel daihnak laksawng a rak hmuh khawhnak lai ah a rak ttang ngaingaimi a si, a tu i DVB thawngthanhnak a rak dirhtu zong a si, cun kha hlan ah Point of Peace ah leader a si ) nih a kan sawm. Hi a kan sawmnak cu zahan zaan ah khan lunglawm te le thanuam tein kan Chin Miphun zong kan i tel ve lai tiah thawng ka thanh cang.\nA kan sawmtu Rune cu Point of Peace ah leader a rak si lio ah Pi Suh Kyi a luat khawhnak ding ah lam a rak kan zawh pi bal cang, cun NCCF Civui kan rak tuahnak siang.inn pi zong kha a mah nih a rak kan bawmhmi a si. Chim duhmi cu a tu bantuk in lamzawh ding ah a kan sawmtu hi kan Kawl ram minung cung ah dawtnak le zawnruahnak a ngei ngaingaimi a si ti kha a si.\nHi lamzawhnak nih aa tinhmi cu Pi Su Kyi a luat ca.ah lawmhnak langhter, a taang rihmi thongtla pawl zong an thlah hna lai naak le UN, International community le Pi Suh Kyi nih a duhmi le an i tinhmi thumkomh tonnak, Pinlung hnatlaknak nunter tthan ding kan duh ve ko ti kha Chin Miphun hna nih vawlei pumpi theih in chimrel le langhter kha timh a si. DVB , NRK le a dangdang media pawl zong nih thawng an thanh te lai.\nHi lamzawhnak ah Kongsgård Sianginn in rektor le sianghngakchia ca.100, Domkirken in upa George Tumyr le International Amnesty hna nih an kan telpi ve lai. Rogaland chung Kawl pawl dih lak zong an I tel lai I Kawl aiawh in mi pakhat nih biatawi a chim ve lai. Kanmah Chin miphun hna aiawh in pakhat nih biatawi kan chim ve te lai.\nRune nih Chin miphun pawl nih nan thuam te kha rak I thuamh te u law a ttha tuk ko hnga a ti, kei zong ka lung a tling ngaingai ve.\nDawtmi ka phun hawile hna, a tu bantuk caan te hi a ttha bik in I hman thiam hna u si tiin kan sawm ko hna. Pi Suh Kyi hrimhrim nih kan Chin miphun hna kha DVB le media chung in kan thuam dawh he kan hmu in kan bia thei ve seh law ti duhnak ka ngei ko.\nHi lamzawhnak ah a damko I a manhkomi Rogaland chung kan Chin a simi pohpoh I tel khawh cio ding in toi dor naak le ruahchannak in kan sawm ko hna.\nA ni: 19 November 2010 (Friday)\nA hmun: Breiavatnet-Kongsgård Skole inntual (Sentrum tili kam sianginn-inntual , Dom Kirke pawng ), Stavanger.\nA caan: Kl. 11.30-12.00\nA rak i tel kho pohpoh Dom Kire hmai ah kan i tong te hna lai.\nKan Lai thuam rak i thuamh cio ding.\nPrevious Previous post: Pi Suu Kyi Caah Mipi Biacah\nNext Next post: CCNs uttalelse på fakkeltoget for Burma i Stavanger


Hla 63—Jehovah Tehte Kan Si | Khrihfa Hla\nREL KA DUH Abkhaz Holh Abua Holh Acholi Holh Africa Holh Akha Holh Albania Holh Altai Holh Alur American Kut Holh Amharic Holh Amis Holh Arab Holh Armenia Holh Attié Aukan Awing Aymara Holh Azerbaijan Holh Azerbaijan Holh (Cyrillic Cafang Hmanmi) Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Changana (Mozambique) Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Croatia Holh Cuban Sign Language Czech Holh Damara Dangme Holh Dayak Ngaju Denmark Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Ewondo Faeroese Holh Fang Fiji Holh Finland Holh Fon Holh France Holh France Kut Holh Fulfulde Holh (Cameroon) Ga Holh Garifuna Holh Georgia Holh Germany Holh Germany Kut Holh Ghomálá’ Gitonga Gokana Holh Greenland Holh Grik Holh Guarani Holh Gun Holh Haiti Creole Holh Hakka (Taiwan) Hausa Holh Hawaiian Hebru Holh Herero Holh Hiligaynon Holh Hindi Holh Hiri Motu Holh Hmong Holh Hungary Holh Hunsrik Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Jamaican Creole Japan Holh Javanese Kabardin-Cherkess Holh Kabiye Holh Kabuverdianu Kachin Holh Kankani Holh (Roman Cafang Hmanmi) Kayin Holh (Sgaw) Kazakh Holh Kazakh Holh (Arabic) Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinande Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kosraean Holh Krio Kurdish Kurmanji (Caucasus) Kwangali Holh Kwanyama Holh Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Macushi Madagascar Holh Makaa Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Medumba Holh Min Nan (Taiwan) Mingrelian Mirang Holh Miskito Holh Mixe Holh Mixtec Holh (Guerrero) Mizo Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Nepal Holh Ngabere Holh Ngangela Ngiemboon Nias Holh Nigerian Pidgin Niuean Holh Norway Holh Nsenga (Zambia) Nyaneka Holh Nyungwe Nzema Holh Okpe Oromo Holh Ossetian Holh Otetela Holh Otomi Holh Palau Holh Pangasinan Holh Papiamento Holh (Curaçao) Pennsylvania German Persia Holh Pidgin (Cameroon) Pidgin (West Africa) Poland Holh Poland Kut Holh Pomeranian Ponapean Holh Portugal Holh Portugal Holh (Portugal) Quechua (Huallaga Huánuco) Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Holh Roma Holh (Masidonia) Romania Holh Romany (Bulgaria) Romany (Eastern Slovakia) Romany (Germany) Romany (Lovari, Hungary) Romany (Macedonia) Cyrillic Ronga Runyankore Holh Russia Holh Russia Kut Holh Rutoro Holh Saint Lucian Creole Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Shuar Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Sweden Holh Tagalog Holh Tahiti Holh Talian Tamil Holh Tarahumara Holh Tarascan Holh Tatar Holh Telugu Holh Tetun Dili Thai Holh Ticuna Tigrinya Holh Tiv Holh Tlapanec Holh Tojolabal Holh Tok Pisin Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Udmurt Holh Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yapese Holh Yemba Yoruba Holh Zapotec Holh (Isthmus) Zulu Holh\nJehovah Tehte Kan Si\n1. Thing le lung pathian an ser,\nPathian hmaan cu an hngal lo.\nPathian nih Cungnung Bik,\nA si a langhter.\nPathian dang nih hmailei ah\nA tlung hngami an hngal lo,\nPathian an si a langhtermi thil\nKawl len zongah hmuh khawh si lo.\nJehovah Tehte kan si.\nṬihnak ngei loin kan chim.\nKan Pathian cu chimchungtu a si;\nA chim bangin a tling dih.\n2. Pathian minthannak caah\nA tehte pawl nih kan thanh.\nPennak kong thawngṭha kha\nṬih loin kan chim.\nPathian biatak nih luatnak\nA pek kha an hun hngalh lai.\nAn hung karh lengmang i kanmah he\nA thangṭhatnak hla in kan sa.\n3. Phungchimnak nih Pathian min,\nThangṭhat le upat a pek.\nPathian min thangchiattu,\nRalrin a pek hna.\nPathian sin a kirmi cu,\nNgaihthiamnak an hmu kho lai.\nPhungchimnak nih lawmh, daihnak a pek,\nZungzal nunnak ruahchannak he.\n(Isa. 37:19; 55:11; Ezek. 3:19 zong zoh.)\nShare Share Jehovah Tehte Kan Si\nJehovah Tehte Kan Si (Hla 63)


Min Aung Hlaing Hi Singapote,Asian Summit Ah A Kal Ngam Tak Tak Lai Maw? A Ruang Cu? – Chintanbo\nMin Aung Hlaing Hi Singapote,Asian Summit Ah A Kal Ngam Tak Tak Lai Maw? A Ruang Cu?\nApril 18, 2021 admin MYANMAR NEWS 0\nKawl ram uk nak a latu Min Aung Hlaing nih cun, civil minung 800 reng lo a that cang hna ti cu ka theih dih cio ko lai dah.A tu-ah China bawmh nak in, Asian Summit ah kal ding in an chim i, amah zawng nih kal a timh ve tiah theih asi.\nMin Aung Hlaing hi ram lengah duh poh poh in a chuak ngam ding asi ti lo,a ruang cu ,Rakhine Rohyingya Refugee ruang ah khan JCJ ah taza cuai a rak si cang caah Ram leng a kal nak poh poh ah, R2p Director Dr.Simon Adam nih cun tlaih dingin a rak ti cang mi asi.\nCu caah ram leng a kal ah cun, khawika hmun poh ah tlaih khawh dingin CJC nih cun biachah nak a rak tuah cang bang in, singapore a phanh ah cun,tlaih cawlh a si lai tiah,R2p Director nih cun a chim cang.\nHi ruang ah maw si lai kan thei lo nain, a tu-ah UN ralkap hna cu, an hrianman tling tein Singapore an pahan dih cang tiah theih asi.Hi thong kan theih mi nih hin,ruah nak tam pi milung chung ah a um cio lai dah.\nMin Aung Hlaing nih Singapore an phak lio ahhin Tuluk nih Asean ram ah a nawlngeihnak le thazang a langh ter tuk lio caan a si. Tuluk le Taiwan buainak, South China sea ah buainak, India le Tuluk ramri kong buainak pinah a tu lio Kawlram buainak lak ahhin Asean ram ah daihnak le himnak a um khawhnak hnga caah UN ralkap Singapore an phak hi a si.\nR2P director a simi Dr. Simon Adam nihcun Asean meeting ahhin Kawl ralkap kai lio in National Unity Government ( NUG ) tu hi Asean meeting ah an kai deuh awk a si ti zong an langhter cang nain,zei ruang ah dah Min Aung Hlaing hi an kal ter kan tiah cun, tuluk nih a bawm h caah a si ti cu a fiang tuk mi asi ko.\nZei poh siah Min Aung Hlaing cu, CJC ah taza cuai lio mi a si caah,ramleng a chuah poh poh ah cun tlaih cawlh ding in, R2p Director nih cun a chim cang.zei dah an lawh telai ti cu, rak zoh ko rih u sih.\nCredit : RFA/Mizzima\nKIA Nih Ralkap Motor Hlei (Bridge) A Zawh Lio Ah Puak Dih Lak In An Kah Piak Hna.\nChin Ram Kulh Chung Ah Ralkap Nih Ttuan Vo An Pek Mi Pu Ngun San Aung Cu, Mual A Pho Cik Cek Cang.


Kawl Ralkap Nih Cu A Tih Tuk. Suu Kyi An Tih Siloin Suu Kyi Sin Ah – The Cherry Par\nKawl Ralkap Nih Cu A Tih Tuk. Suu Kyi An Tih Siloin Suu Kyi Sin Ah\nUSDP cu ralkap chuak an sinak cu a tu an biachim le tuahsernak ah a lang thluahmah. Kawlram mipi hi an rak fim hrim ko. Atu bantuk ralkap nih ramkhel celh ai timh le national politics hi kan mah kut ah a um ko ti mi lungthin an ngeih peng rih mi zoh tikah 2030 tiang zong hi ram pumpi ca cun NLD a thawn rih a hau ko. Ralkap an bawi pawl biachim le an statement chuah pawl rel ah hin thin a lin chin lengmang. Credit: Sang Hre\n← Salai Van Dawt Ceu Le Chungkhar Nih Hakha Le Delhi Ah Miharsa Dawng 46 An Bawmh Hna.\nTrump nih Innrangpi cu a chuahtak lailo, zeiruangah mipi duhmi thimmi pa USA President cu a si. →


Ralkap company nih an chuah mi thil pawl thei khawh nak le hrial khawh nak caah kawlram minfim pawl nih App pakhat an tuah – Thechinlungnews\nRalkap company nih an chuah mi thil pawl thei khawh nak le hrial khawh nak caah kawlram minfim pawl nih App pakhat an tuah\nPosted By: lian lian March 13, 2021\nKawl ralkap cu ramdang nih an mah le an ti khawh tawk in dan an tat ve hna bantuk in ramchung ummi mipi zong nih ralkap nih an chuah mi thil poah poah cawk lo dingin sandah an piah leng mang ve\nRalkap nih an chuah mi thil hmang lo dingin an timi hna ah a tel mi pawl cu U Paing limited ( ralkap company) in an chuah mi Myanmar beer, Dagon beer , Red ruby kuat le kawl ralkap bawi Min Aung Hlaing nih a ngei mi Mytel simcard pawl hi a bia bik in sandah an piah hnawh mi cu an si\nRalkap nih an chuah mi thil cawk hlah u tiah sandah an piah nak a sua pah cang caah beer te pawl kan manh tilo tiah yangon dawr ngeitu nih a chim\n“ U paing nih a chuah mi a si tiah an thei hnu cun cawk cu chim lo a hal hrim hrim a kan hal ti lo\nKan tar mi hman ziah nan tar ti tu a kan hal deuh tiah a chim“\nRamchung restaurant hmun tampi ah cun ralkap nih an chuah mi beer te pawl cu zuar a ngah lo tiin ca hna an tar i cheukhat dawr ah cun Myanmar beer signboards an tar mi hman an lak than dih cang tiah theih a si\nRalkap company nih an chuah mi thil pawl kan cawk hi cu mipi hrem nak ding ah ralkap pawl phaisa kan pek he a lo caah ralkap nih an chuah mi thil pawl cu hmang lo dingin bia kaa chah cang tiah yangon um mi pa nih a chim\nMytel simcard zong hi ka\nhrawh/den dih lawng si loin mah simcard number in phone a ka call mi hman tlai lo dingin le chim dih ah cun zeitik hman ah hman khawh lo dingin tuah kan i timh tiah Sandah piah lutlai pa nih a chim\nKawl ralkap bawi Min Aung Hlaing nih hin mah Mytel Simcard lawngin kum 10 chungah a miak a hmu mihi US ting700 bak a hmu tiah\nJustice of myammar nih an hmu chuah .\nHi ralkap an sipauizi i a miak an hmu mi pawl hi kawlram mipi an hrem ,an tukvel hna i mipi zalawng nak an rawh nak ah a bawm tu phaisa a si tiin justice for Myanmar nih an langter\nTulio cu fim chan a si bangin Ralkap company in thil an chuah mi pawl cu fawi tein kawl khawh nak caah tiin kawlram mino mifim pawl nih Way Way Nay timi App an tuah i phone a hmang mi nih cun lut in hmu khawh a si .\nAn thil chuah mi pawl cu Boycott kan tauh dih hna lai cun an thil chuah mi pawl cu kan cawk ti hna lai lo i an phaisa lut nak kan phih piak hna lai i a kan kap peng nak kuang zong an chuah than khawh lo nak hnga\nHi bantuk in kan tuah nak a chan cu mipi pawl zong nih lungkhat thinkhat tein a kan tel pi ve ko lai ti ruahchan nak he mah App hi kan tuah mi a si .\nTuhi mah App a hmang mi zong an tam ngai cang hna\nMah App hmangin ralkap an thil chuah mi pawl cu an zoh i an cawk ti hna lo ti zongin kan thei tiah rian ngei tu nih a chim\nHi Way Way Nay App ah hin ralkap he a pehtlai mi business 150 leng an theh\nFimnak lei ,sipauizi lei , phaisa bank he eidin lei he an i pehtlai mi company Business tling tein an tel chih dih tiah thei a si\nBe the first to comment on "Ralkap company nih an chuah mi thil pawl thei khawh nak le hrial khawh nak caah kawlram minfim pawl nih App pakhat an tuah"


R.I.P : Myanmar Buainak Ah A Thi Mi An Um Pah Len Cang,Rangoon Ah Security Ttuan Lio Mi Thah A Si – Onlinenungak\nR.I.P : Myanmar Buainak Ah A Thi Mi An Um Pah Len Cang,Rangoon Ah Security Ttuan Lio Mi Thah A Si\nYangon Shwe Pyi Thar Myone (တ) 15 Sang chung mah humhimnak dingah Security tuan mi Sang chung um minung pakhat cu Palik nih Meithal in an kah caah a nunnak a liam tiah thawngtheih a si. February 20 zaan suimilaam 11:45pm hrawngah Sang chungah a lut mi Palik Motor nih Sang chung humhimnak dingah Security tuan mi, minung pakhat cu Palik nih a lu ah voithum bak Meithal in an kah caah a nunnak a liam tiah hibantuk thil a can lio a hmutu pakhat nih RFA ah a chim.\nHibantuk thil a can lio ah a hmutu pakhat nih mahtihin a chim. “A thi mi hi Sang mipi humhimnak dingah Security a tuan mi a si i, lam a hngak. Cu lio ahcun Palik Motor a phan. Palik Motor cu lut lo ding in a kham hna i, khoika nan kal lai? zeidah nan tuah lai tiah a hal hna. Cu ahcun Palik nih an volhpamh len hnu ah Meithal in voithum an kah i, a hmun ah a nunnak a liam cawlh. A hmai hi zoh awk tlak loin a um, a lu zong a awng. A kaptu hna Palik Motor hi Hlawka Palik Sakhan lei ah an lut tiah” RFA ah a chim.\nHibantuk thilcang ruangahhin Sang mipi pawl cu an lung a fak tuk! an i cenet lo tuk i, Palik Sakhan hmai ah saupi Sandah an piah nain, zaan a tlai deuh hnu ah an tindih than. Mah le Sang te humhimnak dingah Security a tuan mi thi lak an kah mi kong he pehtlai in Shwe Pyi Thar Palik Sakhan cu RFA nih pehtlaihnak an tuah hna nain, an pehtlai kho hna lo. Ref : RFA Burmese


Various Artists - Yeah Yeah Yeah - decluttr Store\nVarious Artists - Yeah Yeah Yeah.\n1) Now I Know - Maniacs\n2) Down - Rockin' Roadrunners\n3) Girl Give Me Love - Little Bits\n4) Fool for Temptation - Contemporaries\n5) Drawbridge - Barons\n6) I Cannot Lie - Zone V\n7) Pseudo Psycho Intuition (Politician) - Colony\n8) She's Bad - Shoremen\n9) With My Love - Shades\n10) What Can I Do - Mod IV\n11) It's High Time - Barracuda's\n12) Junction No. 1 - Nightrockers\n13) Stop and Look - Id\n14) You Say You Love Me - Hallucinations\n15) Mama Wears the Pants - Sophamores\n16) Be Good to Me (Unreleased) - Apollo's Apaches\n17) The Red Invasion - K-Pers\n18) The Invaders Are Coming - Young Savages\n19) Wondering - Skeptics\n20) Wild About You - Worryin' Kind\n21) You're the One - Roving Mob\n22) Because We're Young - Rocks\n23) Never Gonna Stop Lovin' You - Midnight Shift\n24) You're Driving Me Insane - Roughnecks\n25) All You Wanted Was a Stand By - Friars of Youth\n26) Sparrley Manupuss - Friars of Youth\n27) Night After Night - Early Americans\n28) Coming Down to You - Boy Blues\nYeah Yeah Yeah | Various Artists


DALAN PAWL CAAH TIHNUNG SI CANG, AN MIN VIALTE LAK DIH AN SI CANG – The Chinlung Post\nDALAN PAWL CAAH TIHNUNG SI CANG, AN MIN VIALTE LAK DIH AN SI CANG\nApril 26, 2021 admin Local News 0\nChin mipi sin ah Salai Elishama biacah! April 25, atu ni hi Khrihfa mi nih kan ngeihmi ni sunglawi Zarhpi ni asi. Zarhpi ni zong i pum kho lo Pathian thangthat kho lo in kan tli, kan le, kan zaam. Hi nih a langhter mi cu biaknak lei zalon lo zia kha a langhter mi asi. Kan ram tuanbia kan zoh ah kan nih Chin miphun cu a za lon mi miphun kan si, biaknak lei a za lon mi miphun kan si.\nAsi nain Union of Burma kan dirh hnu in atu ni tiang kan biaknak a za lon maw ti ah cun za lon lo. Atu tan kan dohthlennak zong ah hihi aa tel mi pakhat asi. Tu lio kan buruak nan theih, kan theih. Uico Min Aung Hlaing le a kut tang hna nih mipi kan kut cung um nawl ngeihnak an lak i cucu mipi nih kan duh lo. A phunphun in cu nawl ngeihnak cu lak ṭhan kan i timh. Nain, tu tiang ah minung tampi an nunnak an pek cio, minung tampi tlaih le khih an tong.\nHi uknak ṭha lo ralkap pawl zeitin dah kan doh lai tiah kan rak i tim non-violence in kan rak i tim, non-violence a phun phun in kan doh. Nain ralkap pawl naih zeitin dah an kan lehrulh asi ti si ah cun a kan tlaih, a kan thanh, a kan nawn, kan thisen a luang. Tik ah hi dirhmun nih a langhter mi cu non-violence in ralkap hi tei khawh asi lo violence dirhmun ah kan kal, cucu kan hmuh cuahmah mi kha asi.\nNon-violence in kawl ralkap kan doh lai timi cu luh asi tiah kei nih cun ka ruah. Cu ruang ah tu lio kan boruak cu kan mah nih kan thah hna lo asi ah cun an mah nih thah ding dirhmun khi kan si. Cu ruang ah ralring tein kan um hau, timhtuahnak ṭha te kan ngeih zong a hau. Kan nih Chin miphun cu miphun pakhat kan si, a za long mi miphun pakhat kan si. Mah tein aa uk mi miphun kan si.\nHihi kawlram chung kan i fun hnu in miphun ngan si nih dotla mi miphun ah a kan cohlang lo. Miphun hme te miphun tling lo ah a kan cohlan, an sal bantuk kan kan ruah. Cu ruang ah kan duh lo i hriam kan tlai. Kum 70 leng kan ram chung ah ram chung ral a tho. Minung tampi nih an thisen an pek, minung tampi nih an nunnak an pek cang nain tu tiang zalonnak kan hmu ma.., tu tiang zalonnak kan hmu lo.\nAtu an thisen an pek mi le an nunnak an pek mi hi atu in maw a dih lai.., dih hlah! Atu ah kan mah mino pawl kan rian ah a cang. Tuanbia nih a kan pek, atu kan mah mino caan hi End Game asi hrim hrim a hau. Hi zawn ah hin kan dih ter hrim hrim a hau. Hi zawn ah hin kan tei i Panglong ah kan kir ṭhan hau. Ram pakhat ah ramkhel a ṭhat lo asi si ah cun Education zong ṭha lo, Economics zong ṭha lo. Cucu zapi theih asi.\nCu ruang ah, hitluk kan ram a rawk cang mi hi Panglong ah kan kir pi ṭhan lai mah te khuakhan lai relnak, kan mah tein i uknak cucu kan ngeih ṭhan hrim hrim khi a hau. Cu ruang ah tuni caan ah kan doh mi kan dohtlennak hi mino tampi zong nih kan i fiang a hau. Cu lawng ah cun hihi kan tei ding si. Cun, atu caan ah phungdang kan chim si ah cun kan mah Chin miphun ca/ tlang cung mi kan caah caan ṭha tak tak asi.\nKan duh mi uk nak, kan duh mi cozah ser khawh nak caan ṭha zong asi. Miphun kip cawh nak ram ah Democracy lawng a za lo, Federal zong kan ngah hau. Mah te khuakhan lai relnak kan ngah khonak ding caah a tu tan dothlennak hi kan dih ter hrim hrim kha a hau mi asi. Cu ruang ah, dohtlennak kan tuah ti asi ah cun a pakhat nak kan thap mi cu nunnak hi kan thap. Kan thisen kan thap, zalonnak kan ti mi cu a lak in a ngah lo.\nThisen pek hau, thlan ti chuah hau, rethei hau. Cu lawng lawng ah kan duh mi uknak kan hmuh kho ding asi. Cucu mino pawl kan thin lung cung ah um seh tiah ka duh mi zong asi.Cun atu lio caan ah Party ramkhel asi lo, a nak a sen le a rang thleidan caan zong asi lo. Mi fim mi hurt thleidan caan zong asi lo, atu lio caan hi kan lung aa rual caan asi awk asi. Tu lio caah hi kan doh mi ral pakhat kan ngeih lio caan asi.\nCu ruang ah pumpak pakhat le pakhat karlak ah huatnak, bu pakhat le pakhat karlak ah huatnak tbk aum lo ding zong ah keimah nih sawm chap kan duh hna mi asi. A donghnak ah biacah kan duh mi hna cu, DALAN pawl.., nan mah ruang ah kan mino tampi an tliah hna, hrem an tong, nan mah ruang ah tlaih le khih tampi kan tong ti kha rak philh hlah., nan min vialte nan inn vialte list kan lak dih.\nAtu caan cu nangmah caan asi cang., na in na tuar hrim hrim te lai, rak zoh te. Lai mi nih kan ngeih mi zawnruahnak, thlachiat ruahnak vialte a dih. Nan caah ṭih nung dirhmun nan si cang, cucu rak philh hlan. Cu ruang ah kan in zoh sawh sawh ti hna lai lo. Nan nunnak maw nan pek lai, nan inn le nan lo maw nan pek lai, nan chungkhat tein maw nan thi dih lai kha kha rak ruat cang ko uh.Video: Hakha Campaign For Justice. CCNC\nSalai Lungthli Tum Nih Sayaci Kongah A Chimmi Hi Biahmanh Taktak A Si.


Thawngpang tha taktak: Amreica ram cheukhat minung cu coronavirus zawtnak an kai kho lai lo. – Thechinlungnews\nThawngpang tha taktak: Amreica ram cheukhat minung cu coronavirus zawtnak an kai kho lai lo.\nSi lei thiam sang hna le hlathlaitu nih study an tuah hnu i an hmuh mi le an chim mi cu Ameraca ram i minung cheukhat cu Coronavirus an kai kho lai lo, tiah an chim.\nHlathlaitu hna nih US ram i minung cheukhat thi a hlut mi hna an pum cu an check hna hi micheukhat cu a pumchung ah “Immune T cells” timi zawtnak in a khamh kho tu, virus a teikho tu a um i, cu nihcun Covid-19 fawi tein a tei khawh tiah an hmuh. cu cu US ram ah blood a donated tu hna sin ah tests an tuah i an hmuh mi asi.\nMicheukhat pumchung ahcun immune T Cell a riantuannak hi a thawng ngai caah Coronavirus hri hi teikhawhnak “Natural Ability” thazaang a ngei, tiah an hmuh cucu US lawng ah an hmuh mi si loin UK le Sweden zong an hmuh mi a si. Covid-19 hi minung caah tih a nung tuk tiah ruah cio a si, a ruang cu pakhat le pakhat fawi tein i cawnkhawh a si i, chikhat te ah vawlei cung pumpi ah a karh cawlh ruang ah a si, Covid-19 zawtnak in a thi mi hi cu natural immune T cells a ngei lo mi deuh an si tiin si lei thiamsang hna nih an chim. USA Today.\nBe the first to comment on "Thawngpang tha taktak: Amreica ram cheukhat minung cu coronavirus zawtnak an kai kho lai lo."


Hmawngtlang Khua Hi Cu An Ropui Kho Tuk E! – Chin 11 News\nHmawngtlang Khua Hi Cu An Ropui Kho Tuk E!\nPosted By: victor victor May 5, 2020\nTCP-Hakha| 2020 May 5| Chin ramkulh Cikha in Paletwa tiang Ramkulh ramthluanpi cu Hakha in Hnaring khuapi kar lam a chiatnak cu Lautu, Mara Zophei Lam Committee nih an zohfel I Chin ramkulh Cozah sin ah remhpiak dingin an tuahmi chungin Hmawngtlang khuataw lam (Palakah lam) pe 12,000 tluk asaumi cu Hmawngtlang nih kan Leikuang a rawk lai an ti caah Cozah No.10 lamzung lei nih lam chunh ding an va zohmi cu an kham hna tiah theih a si. Mi lamchunh ding zohmi ah Thantlang simanking penguk, vawlei tahzung le Lautu, Mara, Zophei lam committee in mino le upa hna zong an kal ve tiah theih a si.\n“Keimah pumpak in ka kal kho lo. Thil sining cu ak almi halte ko hna law. Thantlang in Hnaring tiang hi lamchiatnak le khondennak a umtawnnak hmunhma (3) remhding cu Lautu, Mara, Zophei khuakomh (9) nih Cozah lei an rak halmi a si. Hmawngtlang khualuh khuachuah lam a chiat cu theih a si ko I Cucu Tisen le Palangva, Aibur khua lam (pahnih) le atu Hmawngtlang khuataw hi an si. Cozah lei nih Tisen palangva le Hmawngtlang khuataw hi a herh tiin Tangka tlakpiakmi an si. Tisen lei cu an dih deng cang. Hmawngtlang khuataw lawng hi leikuang ekah (150) a rawk lai, Tolreba cinnak a rawk lai an ti. Cozah lamthing a si ko i lam in chak le thlang Leikuang a hrawk ding a um lo. Cun Tolreba zong cu October, 2019 ahkhan an cin chommi a si. Hi thil sining hi Chin ramkulh CM le cunglei upa pawl zong kan chimh hna lai i Chin Ramkulh Vuancichok biachah ning tein a si ko lai.”tiah Chin Ramkulh Lam le Sul Vuanci Sui Thio nih The Chinland Post ah a chim.\nHmawngtlang khuachung lam (Asen) le Lamthing tiah ruahmi (blue) /Google map by TCP (aa palh kho mi a si caah a tak a si tiin ruahlo ding)\nLamchunh dingin Sohlohzii pawl an kal kan theih caah Lautu, Mara, Zophei mino le kan pa le lam committee pawl nih an hnu in kan dawi ve hna. Kan phak ahhin Cozah Lam Zung No.10 cu an rak phan diam cang i an khammi hna kong an kan chim. Mah cu zeitin dah an ruah hnga ti kan va kal cu an rak tam ngai, an kan buk ko. Kan Chin ramkulh lamthluanmi zapi hmanmi lawng silo in Lautu, Zophei, Mara kan lamthluanpi a si caah tha seh, tluang seh kan ti caah kan izuammi a si ti zong ka chimh hna. Anmah lei in cun nan kan ceihhmai zongah kan duh lo lai an kan titop ko. Bu aiawh in a rami ka si caah meeting kan va thu ta ve lai ka ti hna. Hi kan lam a thatnak caah kan izuammi a si I Khuapakhat hnorsuan duh ah kan tuahmi a si hrim lo, Lautu, Mara, Zophei (LMZ) mino zong thaizing meeting zong kan thu than lai. A herhningin kan cawlcang rih ko lai” tiah a hmun a a va kalmi Mara Mino Phu (Mara Thyutlia Py) President Salai Vakhithie nih The Chinland Post ah a chim.\n“Lautu, Mara, Zophei(LMZ) upa hna nih voi tampi kan lam a tha lomi thatnak dingin voi tampi meeting an thu, voi tampi Cozah sin ah an izuam, lamkauh ding zong budget pek kan si. Kan ilawm taktak. Asinain Hmawngtlang luh lai ah Cozah nih Ramkulh lam ah pompiak ciami le a pheituk mi kan lampi cu Khuachung lei an luhter tikah an khualuhnak le chuahnak hi a chukcho a ngerngawi i tih a nung ngaingaimi a si. Cucu anmah khua hnorsuan duh ah silo in mizapi le kanmah Lautu, Mara, Zophei, Zotung unau kan zulhbikmi lam a si caah tha seh tiin kan pa le an cawlcanghmi cungah LMZ mino lei zongin kan izuammi a si. Hmawngtlang lei zong nih hmailei ca tampi kan ruatpiak hna seh, kan lam kauh khawh ding hi a phunphun in kan izuam rih ko lai” tiah LMZ mino phu lam committee hruaitu Palian nih The Chinland Post ah a chim.\nHi kong he pehtlai in Hmawngtlang khuabawi le Hmawngtlang ohsuh chairman kan pehtlaih hna nain an phone a off caah kan chon kho rih hna lo.\n“Nihin cu Palek minung 20 hrawng an phan ve. Hmawngtlang lei nih thihngamh in an duhlonak an chim. A fawi lai lo” tiah a hmu ve mi hna pakhat nih The Chinland Post ah a chim.\nHakha-Thantlang in Hnaring tiang lam hi 1963 ah Lautu, Zophei, Mara ibawmh in mah kutke tein rak chunhmi lampi a si. 1994 ah Ramkulh Lam tiin theihpimi lam a si. 2014-15 kum Vuancichok Hung Ngai chan ah Thantlang in Hnaring tiang lam kauh a si nain Hmawngtlang khuataw lam tuah tilo in Hmawngtlang khuachung lei an luhter hi a si tiah theih a si. 2017 kum ah Lautu, Mara, Zophei lam committee le khuakomh (ohsuh) pakua nih tih a nungmi lam vialte hnon in a hlan lamphei ning tein chunhdingin Cozah an hal caah Tisen A in Palang va tiang an halmi le Hmawngtlang khuataw lamkauh ding cu Cozah nih budget a chiahpiak hna. Hmawngtlang lei nih an khuachung lam pallo ding an duh lo lengah lamthing cung a ummi leikuang le tolreba cinnak hmun a rawk lai tiah a tu bantuk an duh lo hi a si tiah theih a si.


Tuni Hakha lamzawhmi an tlaih hna lio Video von zoh cu thinlung nih a celh hrim lo mu-Video – Chin World News Evening\nTuni Hakha khua, Hakha Town Coffee dawr ah palek le ralkap nih mi an tlaih lio hna video von zoh cu lung zur in ngaih a chia tuk hringhran. Atu tiangah an tlaihmi hna hi minung 17 fai an si cang lai. Hakha Pearl Store (2) Palek le ralkap nih a cunglei hlei an donhmi in an luhhnawh than hna. Dawr chung a ummi minung pathum an tlaih hna. Thlacamnak in bawm cio hram hna usih!\nBreaking News: Hakha khua a ni 23nak, Duhlonak Langhternak ah aa tel mi minung 17 an tlaih hna, tiah thawng kan theih. Tlaih mi hna cu pa pakua le nu pariat an si i hi chung ah The Chinland Post in David zong aa tel. Hakha Town Coffee ah chuncaw a ei lio mi, Hakha Town Coffee riantuantu hna le Hakha Town chung ah a zaam mi zong an tlaih hna, tiah thawng kan theih.\nA ni 23nak Hakha Duhlonak Langhternak cu Palek le Ralkap nih mitthli tlaknak bomb hmang in mibu an thek hna i an tlaih hna. Biakilh: Theih chom thawngpang a si. Update kan tuah than lai. Source: Democratic Voice of Chin-DVC\nSui Meng Par: Nihin Hakha an tlaihmi hna tampi lakah kan nau, Parte zong aa tel. Parte was among one of the many arrestees in Hakha today. We call for immediate release of all persons arbitrarily detained.


MINDAT CDF LE RALHRANG KAWLRALKAP VOIHNIH AN I KAP – The Chinlung Post\nMindat CDF le ralhrang kawlralkap karlak ah i kahnak a chuak tthan. Nizan zanlei suimilam pali le minute pakul ah ralhrang kawlralkap le Mindat CDF hna cu Mindat Nitlak lei ah an i kap tiah an langhter. Matupi in a rak rami ralhrang kawlralkap hna cu Mindat nitlaknak lam, meng 60 hrawng a hlatnak hmun ah nizan ah khan Mindat CDF he an i kap tiah theih a si.\nRelchih Thawngpang dang: CDM Tuahmi Ngandam Riantuan Sii-Inn Ah Kai Than Dingin Ralhrang Lubik Nih Nawlnak A Tuah”Sizung Ah Van Kai Canguh” Tiah CDM Tuahmi Ngandamnak Lei Riantuan Hna Cu Ralhrang Bawi Nih A Nawl. Covid third wave ah zawtnak a karhtuk i, sizung ah sibawi te an i deih lo caah CDM tuahmi sibawi te cu sizung kai than dingah nawlngeihnak latu ralhrang rallokap bawi Buhmugyi Min Aung Hlaing nih nihin ah nawlnak a tuah.


Malaysia Ummi Pu Ling Naing Bawmhnak $2,117 An Pek – Chin World News Evening\nMalaysia Ummi Pu Ling Naing Bawmhnak $2,117 An Pek\nPhilip Thang Lung Mang Te Chungkhar Nih Pu Ling Neig Caah RM – 350 Bawmhnak An pek. Malaysia ah a kal ( kidney ) operation tuah hau in a um mi Pu Ling Neig caah Pennsylvania, USA ah a ummi Philip Thang Lung Mang te chungkhar nih RM – 350 bawmhnak an rak pek caah kan lunglawmhnak kan rak langhter.\nMalaysia ah a ummi kan Chin miphun pumpak / fellowship tete hna zong nih bawmhnak a pemi nan um pah ngai hna caah kan i lawm tuk. A hnu ah tlamtling tein bawmhnak a pemi cazin hi kan langhter than te lai.\nMalaysia Ampang ah a ummi Pu Ling Neig ( Kanpetlet, Longdong khuami ) cu a kal ( kidney ) pahnih ning in lung 7 a um ruang ah a rannak in operation tuah a hau. Operation tuahnak tangka a ngeih lo ruang ah sizung in an lawi ter.\nOperation tuahnak ding caah a tlawm bik RM – 10,000 a dih ding a si. Vawlei cung ram kip ah a ummi kan Chin miphun hna nih nan sian tawk cio bawmhnak nan rak peknak lai zanhfah kan in nawl hna. Bawmhnak a pe ciami nan cung ah kan i lawm tuk.\nMalaysia ah bawmhnak pek na duh ahcun CYO upa a simi a tang lei sinah pehtleihnak tuah khawh a si.\nPresident: Salai Tial Thang ( 0169838147 )\nNgunkeng: Hanah Sui ( 01161811950 )\nMedia & Info: Andrew Tum Tling ( 0105697881 )\nPu Thawng Hlau ( 0179371884 ) Puchong\nGofoundme ah bawmhnak pek khawh a si.\nNLD Le USPD Hna Hi Kawl Party An Si Lo Kawl Ram Pumpi Huap Party An Si Caah Chin Mi A Kan Aiawk Ko


Zaan kan ih lio i ruah lo pi in kan thawh ruang ah zei dah a chuak kho???? – Vaurawng\nZaan kan ih lio i ruah lo pi in kan thawh ruang ah zei dah a chuak kho????\nZaan kan ih lio ah hin ruah lo pi in kan thawh duk sual asi ah cun van chiat ah cun thih khawh asi tiah Doctor te nih an chim.\nCucaah cun mah hi hi a bia pi ngai mi asi caah kan i ral rin bak a hau mi asi.Minung punghman asi ko mi a ngan zong a dam ko nain zaan a ih nak in a thi beh ti mi le za han zaan zong cu pei fb in kan i chawnh ko cu ziah hme a thih hnga ti mi hi kan tong pah theu cio .\nA ruang cu zaan kan ih lio ah kan zun a chuah ah maw asi lo ah thil pakhatkhat lak kan duh ah hnawh sa re in kan thawh tik ah kan thluak i thi a pek ning kha a tlawm tuk caah asi.\nCu ruang ah cun zei ruang asi hmanh ah zei tluk in na zun chuah zong ah duk tiah tho colh lai cih,duh sah deuh in na tho lai.\nMinute cheu tal cu na ih nak cung ah khan na zau ta hau, cun minute cheu hrawng cu na ih nak cung ah khan na thu ta lai,cun na ke kha na thluan ta lai i tha dam te in na thu ta lai.Mah cu ti i na tuah ah cun na thluak chung i thi a kal ning a pek ning kha ahman ta lai i oxygen na hmuh ning zong kha a hman lai,cun na lung tur ning daan zong kha a hmai lai i ruah lo pi in thih nak in nan luat ko lai.\nCu caah cun mah kong hi a bia pi tuk mi asi i upa hngakchia ti lo in kan si khawh dih mi le kan ton khawh dih mi asi caah kan sia herh mi le kan chung le kha chimh khawh cio le share khawh cio rak i zuam hna usih.\nBe the first to comment on "Zaan kan ih lio i ruah lo pi in kan thawh ruang ah zei dah a chuak kho????"


Teinak Ni A Naih Chin Lungrualnak Fek Chin Seh Law Party Dihlak Dohlentu Dih Lak Elected MP Dihlak nak Ni A Naih Chin Lungrualnak Fek Chin Seh Law Party Dihlak Dohlentu Dih Lak — Chin Miphun Tlangau\nTeinak Ni A Naih Chin Lungrualnak Fek Chin Seh Law Party Dihlak Dohlentu Dih Lak Elected MP Dihlak nak Ni A Naih Chin Lungrualnak Fek Chin Seh Law Party Dihlak Dohlentu Dih Lak\nAugust 6, 2021 Salai Ephraim MYANMAR 0\nKan pu le pawl nih mahte khuakhan lairel khawhnak pine pawl fonh in Federal democracy ramkomh dirh ding in Kachin, Shan, Kawl le tiah Panglong ah biakamnak an rak tuah.Independence kan ngah ni thawkin nihin ni tiang biakam ningin federal democracy ram dirh lo in Kawl miphun nih စစ္ဘုရင္အုပ္ခ်ဳပ္ေရး ralkap siangpahrang pennak thar tu an ser. Kawl mipi nih cu hlan ramri lei miphundang pawl cungah zeitluk indah an rak sual ti mi an thei duh lo. An ralkap pawl သူရဲေကာင္းဘြဲ႕ a phunphun he a conglawmh. Ram a daw ngaimk Kawl ralkap ah an rel, tu ceo ah ralkap siangpahrang pennak thar pei an dirh hi timi an hmuh tik ah an lau tuk.\nLampi ah mahte kal chukcho mi, inchung ah apa taang ah abenh mi, miharsa bawmchantu hna a hrem a kap tu ralkap chiakha pawl cu zei bantuk သူရဲေကာင္းဘြဲ႕ dah kan pek cang lai.Kawl miphun tel lo hriamtlai phu pawl nih 1976 kum ah National Democratic Front dirh in hmunlhat ah an doh. Kawl ram ah democracy a dir khawh ding cun ralkap anaashin hloh cikcek i လူမ်ိဳးႀကီးဝါဒီ an um lo hnu lawng ah asi kho lai tiah an zumh. EAO nih Mahte khuakhan lairel nak a ngei mi pine pawl cung ah chirchanh in federal democracy ramkomh pi kan dirh lai ti asi cang. Cu ramkomh dirh nak ding constitution 2nd draft le pine pawl nih anmah pine cio i constitution draft an ngeih viar cang. LKawl region pawl zong khi hmai lei ah cun pine ah hlen dih asi lai i pine constitution le ralkap phu zong ngeihcio seh ti in saduh an rak thah pi lengmang an lung a rak pem cio hna lo.\n1988 sandahpiahnak a chuah tik ah Kawl mipi zong nih ralkap anaashin hlonh i democracy ram dirh ding an rak au pi ve. Kawl siangakchia thawngring lo an rak chuak region kip i Kawl miphun dirhkamtu ralkap ah dir an duh lo.ABSDF tiang lawng an dirh.2021 ralkap anaa a cuh hnu zongah mipi nih democracy dirh ding tiang lawng an au hmasa. Ahnu deuh ah cun federal democracy ramkomh dirh ding tiah an rak thlen than. Thalo lak in Kawl ralkap nih cun a vun phawmh tikah atu tan cu region kip ah hriamtlaih phu dirh cio ahau cang tiah anlung a vun pem ah NUG avun dir i amah nih raltha ngai in a dirkamh tik ah people defence force(PDF) tiang a dirh khawh. Caan saupi EAO pawl i saduhthah nak a tlamtling thluahmah i a caan acut tikah hmunkhat te in kan tuan ti kho cang lai tiah an hna beisei. Cucaah phaktawk PDF bawmh cio in an dirkamh hna.\nKum (70) hlei dohlennak kan tuah nak ah kha hlan cu pine pawl lawng hriamtlai phu kan rak ngei i 1988 ah khan people revolution a chuah khawh nak ding kan pehtonh kho lo. Mipi nih Kawl ram nainganyi amikmak an thei lo. 2021 cu boruak avun dang ngai, region kip zong ah PDF a vundir khawh caah people revolution lampi taktak ah kan phak pi khawh cang. Hi people revolution nih teinak thantar kan thlai khawh cang lai tiah ka zumh.Teinak ni a naih chin, lungrualnak fek chin seh law. Party dihlak, dohlentu dihlak, elected MP dihlak, CDM dihlak, CSO dihlak, biaknak dihlak…mipi kan zate in kutzatial tlaih bu in i thawh cio u si. Ralhrang anaashin pennak hrawk cikcek cang hna u si.Tei nak kan co hrim lai.\nCakilh:Hi cabia hi Catialtu Pu Thang Yen siannak in thlahmi a si.\nTeinak Ni A Naih Chin Lungrualnak Fek Chin Seh Law Party Dihlak Dohlentu Dih Lak\nUN Nih Kawlram Mipi Tirawl Bawmh Ding Kan Ngei Ti Loh Tiah Thanhnak A Tuah Cang Ai


Tuzan Tlai Hnu In Tahan Khuapi Le A Kiangkap Cu Bomb Le Meithal Thawngpang Tihnung A Si — Salai Ephraim Thawngpang\nTuzan Tlai Hnu In Tahan Khuapi Le A Kiangkap Cu Bomb Le Meithal Thawngpang Tihnung A Si\nSalai Ephraim July 21, 2021\nMungku Ah Ralhrang Le MNDAA An I Kap.Shan ramkulh thlanglei Muse peng,Mungku khuapi pawng Mansai khua le Namhai khua karah ralhrang le MNDAA cu July 21 zinglei suimilam 11 ah an i kap.Namhai khua ah ralhrang nih Khah-Mah-Yiah 315 le Khah-Lah-Yiah 29 fonhin umhmun an khuar caah MNDAAA nih an kahnak hna hi a si.July 20 zan suimilam 9 hrawngah Kawngvuan khua pawng ah ralhrang rallokap mawtaw in thilri le minung thazaang chap in a phurmi cu MNDAA nih an kah hna i ralhrang lei in hliammi an tam tiah theih a si.\nPeople’s Defence Force (Kalay) Le Rallokap I Kahnak Ah Rallokap 2 An Thi.Tuzaan suimilam 8 hrawngah Kalaymyo Tahan veng Neykyiartaih( ေနၾကာတိုက္) le Wesley sii-inn lam kar Bogyoke lam cungah ralhrang rallokap umhmun khuarnak cu PDF-Kalay nih an kah hna,I kahnak ah ralhrang rallokap lei in a tlawmbik 2 an thi,PDF-Kalay lei hliammi an um lo.\nkalaymyo ah nihin zaan suimilam 8:00 hrawng ah PDF le Rallokap Kar Kahdohnak A Chuak Kalaymyo,Tahan Naygyiateih( ေနၾကာတိုက္) pawng ah nihin zaan suimilam 8:00 hrawng ah ralhrang rallokap phu hna le PDF-Kalay kar ah kahdohnak a chuak.\n“Atu an i kap lio (ေနၾကာတိုက္) lei Batany(ေဗသနိ) sii khan lam ah an i kap, hliam tuar mi kong ah theih khawh a si rih lo, rallokap nih um hmun an khuar nak a si ” tiah khua mi pakhat nih a chim.Atu Kahdohnak a chuah ruang ah ralhrang rallokap hna nih Tahan veng chung ah zohfel nak an ngei tiah theih a si.\nTagged Tuzan Tlai Hnu In Tahan Khuapi Le A Kiangkap Cu Bomb Le Meithal Thawngpang Tihnung A Si\nDr Sasa Nih Kawmram Mipi Nan Thinphang Hlah Uh Bawmhnak A Lam Kip In A Phan Cuahmah Lai →\n← Mipi Lei Ai Thuan Ngamlo Mi Hna KNLA Nih Meithal He Leithuan Piak Hram An Thok Cang


R.I.P : Apoi Tuk E Tuchun Kawram sandah piahnak ah minung tam ngaite an nunnak a liam – Onlinenungak\nNihin kawlram chung sandah piahnak ah minung 23 an nunnak aliam nihin febuary 28.2021 ni kawlram chung sandah piahnak ah minung 23 an nunnak a liam. Nihin chun ni hi ralkap nih uk naak an lak nak thlakhat a tlinak a si. cu ruang ah mipi nih tam khun in kawlram cchung hmun kip ah duh lo nak lam an zawh cio.\nNihin nunnak a liammi hna hi palik le ralkap nih meithal in an kah mi hna an si. Minung tamtuk hliam an tuar hna. Myat ah minung 7, Dawei ah minung 5, Hledan ah minung 2, Tinkankyun ah minung 1, Taungdagon ah minung 1, Bago ah minung 3, Pakoko ah minung 1, Mandalay ah minung 2 le Lashio ah minung pakhat an si hna.\nFebruary 28,2021 ni khat ah minung hi vialte hi palik le ralkap meithal kahnak in an nunnak a liam hi a si. Ralkap nih uknak an lak ni thawk in nihin tiang ni 28 chung ahhin minung 40 deng an nunnak a liam cang Kan ram le kan miphun ning piin kan tanrual a hau. Nunnak a liammi hna thisen nih an auh. Kan hawi an nunnak a liam ah kannih kan um sawhsawh ko lai maw? Raltha tein tho law kan ram kan miphun caah tuan ve usih.


Trump nih Veto ka hmang lai a ti hnu bak in, a chim ning bantuk in a tuah tak tak hoi cang\nAttorney Bill Barr, Attorney General in Trump nih aphuah mi caah cun mualpho cik cek ding si cang. Trump nih riang sunglawi tuk mi a tuan ter i,\nmah bantuk in Vote hlennak a um ti fiangtein Intelligence Committee nih Trump sin ah an chim ko bu in AG Barr nih zeihman thil dik lo a um lo tiah a chim kha\nPresident Trump le Attorney General Bill Barr karlak ah i thei thiam lonak fakpi a chuak. Mah bantuk in zarkhat hrawng boruak an ngeih hnuah Trump le Attorney General Bill Barr cu White House ah meeting an tuah\nMah meeting an tuah hnuah President Trump nih Bill Barr cu ariang in ngawlter a si lai tiah a chim. Mah a chim hnuah Bill Barr cu a thangthat ngai kha. (Trump nih Bill Barr a thangthat mi hi mi tampi nih mak an ti i, Trump lungput cu an uar ngai)\nZahan zan ah AG Bill Barr cu a rian in a din cang. President Trump cu Christmas hmang ding in Mar-a-Lago lei ah Air force One in a kal. Mah lio ah Voters Fraud kong dothlatnak tuah ding kongah Special Councel kong a chim.\nPresident Trump hi a tim mi cu a tuah hlan lo poah cu heh tiah a doh peng mi minung a si, Defense Bill zong voihthum tiang veto ka hmang lai tiah a chim hnuah zahan bak in Veto a hmang ko kha. Mah kongah liberal pawl nih Trump a sungh,\na chim ning tein Veto cu a hmang ngam lo tiah heh tiah nihsawh buin an tial kha. Natein Defense Bill ah veto ahmang cang caah liberal Media pawl an lau cik cek cang ko. A chim mi hi tuah lo in a um bal lo an ti mi President bak a si.\nNikhat Ni/Monday ah Attorney General Bill Barr nih voter Fraud kongah dothlatnak/special Councel tuah a herh lo tiah a chim cang kha. Natein President Trump nih, kum 2020 election ah mah bantuk in vote hlennak a um ti ka hmuh hnuah,\nSpecial Counsel tuah a her lo tiah an ti mi cu ka cohlan lo, mah hi US history lakah hlennka ngan bik a si lai. Thil sining cu kan zoh lai cu tiin a tial. Source-Theepochtimes\nBe the first to comment on "Trump nih Veto ka hmang lai a ti hnu bak in, a chim ning bantuk in a tuah tak tak hoi cang"


PDF chungtel minung 9 SAC ralkap nih a tlaih hna – THE CHINLAND POST\nPDF chungtel minung 9 SAC ralkap nih a tlaih hna\nThe Chinland Post | 2022 April 8 – People Defense Force (PDF) chungtel a simi Ko Soe Win Naing @ Khaw Khaw le Ma Phoe Pwint Phyo telh in @ Naw Phu telh in minung 9 cu SAC ralkap nih an tlaih hna i biahalnak an tuah hna tiah Myawaddy palik sakhaan in theih a si.\nApril 6 zaanlei sml 8:30pm ah SAC ralkap Captain Phone Naing Kyaw le Captain Aung Pyo Thu hruaimi phu, Myawaddy peng palik bawi Myo Min Zaw, Border Police Officer Win Nyunt Aung hruaimi phu, BGF 1017 Major Saw DiDi hruaimi phu nih Myawaddy No. 4 sang, Asia lannlan le Aungmay shwebone lamki ah a ummi inn cu an luhhnawh hna i Ko Saw Win, Ma Phoe Pwint Phyo telh in minung 9 kan tlaih khawh hna tiah palik cathanh nih a langhter.\nSAC ralkap nih Ko Soe Win Naing, Ma Phoe Pwint Phyo hna cu Tinkanngyinaung ah an an tlaih hna i ralkap in Captain Phone Naing Kyaw nih biahalnak a ngeih hna.\nKo Khiang Lin Zaw, Ko Ye Zaw Htun, Ko Saw Chian Myae Aung, Ko Pyi Thein Htut, Ko Akar Min, Ko Ye Lin Oo, Ko Nay Lin Htun hna cu Myawaddy SAC ralkap nih an tlaihnak i biahalnak an ngeih hna tiah theih a si.\nKo Soe Win Naing le sii-aii thlopnak ah a hmanmi a thilri pawl kan tlaih chih khawh tiah Palik cathanh ah aa tel.\nPrevious Paletwa peng kahdohnak ah SAC ralkap pakhat a thi\nNext “Myanmar Democracy a ngahnakding caah a dongh tiang kan doh lai” Mitch McConnell


R.I.P : Apoi Tuk Hringhran E USA Ah Khuasa Pu Thang Sui Nih Mual A Kan Liam Tak – Onlinenungak\nR.I.P : Apoi Tuk Hringhran E USA Ah Khuasa Pu Thang Sui Nih Mual A Kan Liam Tak\nPehtlaihnak: Pastor V Tluang Thang (Cell – 317-938-2282), Pastor Lal Cung Awi (Cell – 317-727-7726), Zunngeihpar pek a duhmi nih Pastor Hrang Cung hnin (Cell – 317-986-0760) sin ah peh khawh a si. Thil aa thleng mi a um ah cun, thanh khawh than kan izuam te lai. Ngaihchiat hrawmpinak he, Pastor V Tluang Thang, Indiana Chin Baptist Church, 8528 Madison Ave, Indianapolis, IN 46227, (317) 938 2282 – Cell, (317) 300 9901 – Office.


Joe Biden nih:America mipi sin ah’Biachim nak a ngei cang’A ropui ko. – Onlinenungak\nJoe Biden nih:America mipi sin ah’Biachim nak a ngei cang’A ropui ko.\nUSA nih Coronavirus cu an Control kho bak lo i a luancia suimilam 24 chung ah minung 228000 deng an hmuh chap hna. Mah cu ni khat chung i hmuhmi lakah a tambik Record a si tiah The Atlantic le NY Times nih an ttial.\nJohn Hopkins University-Data ning ah kan hnu zarh i 217000 kha a lonh. Ni fatin Covid19 in American 1000 hrawng lengmang a buaktlak in an nunnak a liam, i November dih zarh le tu thla thawk zarh ah 2000 hrawng hi nitin in an thi ti a si. Tu zarh ni-ngani lawng ah 2607 an thi.\nMarch ah khan president Donald Trump nih Coronavirus cu cikhat te ah a tlau colh lai a tak ti nain tu hi a zual lei a panh pinah Covid19 aa chonhmi American 14.3 million an si cang i 279000 nunnak a liam cang.A tang lei zong relchap law Teirial catial page zong hi like le follow kan tuah piak ve uh.\nUS Election cu tuchunni tiang buaibainak in a khat i, Democratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.\nYou sent Today at 09:01


481. TIKAM DAWH ~ Chin Mission Church\n481. TIKAM DAWH\n1. Rili cung khualtlawn caan a dih, Kan inn dawh bik kan naih cang, Rili cung khualtlawn caan a dih, Kan inn dawh ah kan phan lai.\nCHO: Thlichia hrangmi a dai zau lai, lawng dinhnak nuam ah kan phan lai, Rili cung khualtlawn caan a dih in, Kan inn dawh cu kan phan lai, Rili cung khualtlawn caan a dih in, Kan inn dawh cu kan phan lai.\n2. Mi tampi cu him in an phan, Khi sui ti kam dawh ahcun, Mi tampi cu lamtim an phan, Siseh hmun tampi a um.\n3. Thlizil hrang ah lawng hri samh hna, Kan lawng cu hmaiah kal seh, Lawng cung um lawmhnak hla an sa, Tlanhnak tling hla dawh bik cu.\n4. Him tein tikam ah kan hren, Harnak cu kan lonhg dih cang, Khuapi dawh ah kan leng hna lai, Zungzal hla kan sa ti lai.


Min Dat Mipi Le CDF Khua Ruah Har Le Vang Sang Au In An Um Cang. NUG Cozah Cu A Ran Nak In Cawl Cang Seh Ti An Duh Tuk Cang. – Chintanbo\nMindat mino nih cun,NUG bawmhnak rianrang in kan herh ko tiah CDF Mindat nih an chim. Ralhrangbu nih Van le Vulei lei he Minung 1000 hrawng nih Mindat cu Miakpi he an kah lio ah NUG nih dai tein a um ding a si ti lo, zeimaw bawmhnak pek dingin an i zuam ding a si tiah CDF- Mindat hruaitu pakhat nih a chim.\n“NUG cozah hi a tu zeidah a tuah ti hal ka duh, kan khuapi cu ralhrangbu nih meithal ngan le Miakpi hna hmangin an kan kah cuahmah lio ah dai tein an um ding a si lo, an ti khawhmi zawn in a kan bawmh ding a si” tiah CDF-Mindat hruaitu pakhat nih a chim.\nRalhrangbu nih nizan ah Kyaukthu Airport ah rallokap 200 leng, Matupi leiin 400 hrawng, Nichuah leiin 400 hrawng, an dih lak 1000 hrawng thazaang an i chap i Mindat cu kah an kan timh caah i kahnak fak ngaiin a chuak te men lai.\nMahtin a si caah NUG nih Pengkip ah a fonh mi PDF pawl a cawlcanghter a hau cang, cu lo ahcun Mindat cu a fak ngai lai tiah a ti.“PDF pawl cawlcanghnak khua zeihmanh kan hmuh rih lo, Pengdang zong nih an cawlcang ve si ahcun Mindat ah mah zat zat hi an i pum khawh nak ding a um lo” tiah a chim chap.\nMindat CDF le ralhrangbu i kahnak ah CDF lei 7 an nunnak a liam cang i a tu ralhrangbu lei cawlcangh ning zoh ah i kahnak zong a fak chin chin dingah ruah a si.April thla Mindat i kah nak a um hnuah khuapi chung mipi zatceo hrawng cu an himnak kawl in an zaam cang, a cheu tluk cu khuapi chung an tap lio a si. A tu hi Meithal ngan hi khuapi chung an kah cuahmah i thil rawk mi tu cu fiangfai in theih a si rih lo tiah theih a si.\nCredit : TCP/ BAP


Chinland Club (USA) Chairman Salai Tial Hmung he Biaruahnak – THE CHINLAND POST\nChinland Club (USA) Chairman Salai Tial Hmung he Biaruahnak\nSalai Tial Hmung cu atulio Chinland Club (USA) ah Chiarman a tuan cuahmah lio mi a si. Atulio miphun caah Chinland Club rian a tuannak kong he pehtlai in le timhtuahnak an ngeihmi saduhthah kong ah The Chinland Post nih biaruahnak kan ngeih. Caan tet lak ah miphun le careltu hna zawnruahnak he kan biahalmi a kan leh khawh caah lunglawmhnak tampi kan ngei. ~ Biaruahtu (The Chinland Post)\n“Ram pakhat dothlennak caah a herh bikmi cu miphun dawt le tanh (Nationalism) hi a si…” ~ Salai Tial Hmung\nThe Chinland Post (Post): Chinland Club nan dirh hi zeitik kum hrawng in dah a si le aa thawhkehning a tawifiannak tein na kan chim kho hnga maw?\nSalai Tial Hmung (STM): Chinland Club hi 2010 September 10-11 (Saturday) ah Indianapolis, IN, USA ah dirh hramh kan rak thawk.\nPost: Chinland Club hi zeidah a si timi, mipi nih kan i fian chin khawhnak hnga theihternak na kan tuah piak kho hnga maw?\nSTM: Chinland Club cu dothlennak a tuahcuahmahmi CNF ca’h fund kawltubu a si.\nPost: Chinland Club ah zeibantuk minung dah chungtel si khawh a si?\nSTM: Dothlennak tuah a herh ti a theih i chawva in thazaang chuah a duhmi le Pathian a pekmi hna pahrang hmang in kan riantuannak ah tel a duhmi nih telhkhawh dih an si.\nPost: Chinland Club a rianṭuanak le fund nan hmuhning tah na kan chim kho hnga maw?\nSTM: Fund kan kawl ning hi a phun a tam ngai. A bik in Chinmi rian a tuan mi paoh sin ah phaisa va hal hi a si ko. Cu hlei ah, caw hna kan that i kan zuar than. National flag (thantar) le Neckties hna kan tuah i kan zuar than. Hlasaknak (Concert) hna kan tuah.\nLentecelh zuamnak (Tournament) zong a peng/tlang in kan tuahpi hna. Cun 2019 ah Chinland Club Lucky ticket kan tuah. Mah puai ah hin ei/din tampi kan zuar. Kan hmuhmi vialte Chinland Club Financial Department caah kan chiah dih. Tuhi tuah kan in timh than i ticket zong kan zuar liopi si.\nPost: Kumkhat ah fund zeizah nan hmuh khawh?\nSTM: 2020 tanglei ahcun kum khat kan hmuhmi hi $150,000.00 kan hmuh khawh. 2021 hi Bawipa nih phundang deuh in khua a khan piak caah 4 million kan hmuh khawh.\nPost: Atu bantuk thawngpang chiat lio ah, Chinland Club nih CNF/A a bawmh ning?\nSTM: Tulio cu chun/zan it thiam lo le thuthiam loin fund kan kawl lio pi si. Mipi zong nih an lung a tho tuk lio caan si ve. Chawva kan hmuhmi tete cu a herh ning in cunglei kuat peng khi si ko.\nPost: Chinland Club nih Lentecelhnak (Sport fundraising) tuah nan timh timi thawng kan theih? Zeitindah tuah nan timh? Khoika dah tuah nan timh? Hodah a tel kho lai? Zeibantuk ruahchannak he dah nan tuah?\nSTM: Chinland Club lentecelhnak (sport) hi kum khat voikhat kan tuah tawn. Mahhi tinhmi pahnih kan ngei. Ramdang a phanmi kan mino pawl hi miphun le ram kongah zeitindah an lung kan luh khawh lai ti hi a si i puai zongah tampi an chuak kho ve tak. 2019 kan thawk ahcun Chin National Flag ilak u ka ti hna, nain lak dingah an rel lem lo. 2021 mino tete nih an duh ngai i an in lak pah len. Lentecelhnak cu Indianapolis, IN, 2022 July 22-23-30 ah kan tuah te lai.\nChin miphun pumpululh chuih phu (Soccer team) lawng lut an si te lai. Peng/Tlang in kan then hna. Team 16 tiang lawng cohlang an si lai. Tuhi team 8 nih min an pek cang. Hmasa ka langhter cang bantuk khan CNF le Chinland Club riantuannak hi kan mino nih theih ve hna seh ti hi kan in ruahchanhmi si. Cun miphun kong zongah tanhduhnak thinlung an ngei te lai. Rian an tuan tik ah chawva in dothlennak ah an in tel ve te lai tiah ruahchanhnak zong kan ngei.\nMino pawl miphun dawtnak (Nationalism/Nationalist) lungput an ngeih hi a biapi tukmi si. Mah kong hi an lung kan luhter/kan pemhter hna a hau.\nPost: Chinland Club i a suttung le hmailei caah nan i ruahchanmi? Siloah, hi kong he pehtlai in, Chinland Club nih hmuitinh nan ngeimi asiloah hmailei ah mah bantuk dirhmun hi phante uh sih ti nan duh mi um maw?\nSTH: Hi na biahalnak hi a tha tuk! Keimah pumpak ruahnak zong a tam pah lai. Ram pakhat dothlennak ca’h a herh hmasa bikmi cu Nationalism hi pakhatnak a si i mah a hnu zulhtu dingah phaisa hi a si ko lai tiah ka ruah.\nIsrael ram nihin tiang an dirhkhawh khi anmah miphun ram dang um billionaire pawl nih phaisa a tomtom in an pek/bawmh hna, Hriam thatha an in cawk khawh hna ca’h khuazei ram hmanh nih a teih kho hna lo. Mah an si ning te khi Chinmi kan thlalang ah si ve seh ti ka duh ngai.\nBawipa nih a kan cawisang i vawlei cung ram rumbik ah Chinmi a phan kan tam ngai cang. Kan chawva hmuhnak hi a tlawm ti lo. Israel miphun bantukin kan tuah khawhnak tampi a um ve cang. USA, Canada, Japan, Australia le Europe a phanmi vialte nih kum khat ah $500.00 tho dih usih law Chinram hi independence lakkhawh kan si tihi keimah ka chunmang (vision) a si peng.\nTu kan riantuannak hi kan in har tuk nain Bawipa nih caan a kan serpiakmi a um ko ti hi kan in ruahchanh peng rih. Minung kan um, Riantuanmi kan um. Phaisa an ngei ngai cang. Dollar million a ngeimi an um len cang. A taangmi cu kan ngeihmi chaw hi ram le miphun ca pek lawng a si cang ko.\nChawva pek caan a phan te lai. Kan fa/nau hna miphun tanhduhnak lungthin an ngeih caan a phan te lai. Kum khat 20 million chuahpi kho u si law independence cu kan kut chungah a um cang tinak a si cang. Cu hlei ah ramdang um nih Chinland hi kum 10 chungah Switzerland bantuk kan tuah khawh lai.\nPost: Chinland Club a ṭhawn khawh chinchinnak hnga mipi sin biacah na duhmi?\nSTM: Chinland Club a thawn hi miphun zalawnnak caah a herh bikmi bu pakhat kan si. Chinland le Chin miphun nih a herh bikmi phu a si. Chinland a himnak caah, Chin miphun luatnak caah main point pakhat a si. Cu ca’h ram thangchonak a phan cangmi pawl nih Chinland Club phaisa hi thawh dih khawh i zuam hna usih ti bia cah ka duh ko hna.\nChin vialte miphun dawtnak/tanhnak (Nationalist/Nationalism) ngeih loin ramkhel (political) riantuan hi tih a nung politician an si kho. Khat lei in kan chimh ahcun politician nih Miphun a tanh lo ahcun hlawhtlinnak a um lai lo.\nCu ca’h Miphun le ram kan sersiam lai ti ahcun dawt lawng in a za lo. Kan miphun sinak hi a tanh in kan tanh chih lawngah hlawhtlinnak kan hmuh lai. Teinak cu lungsau tein kan tuan lawngah kan hmuh lai. Kan dihlak Bawipa bochanh bu in kan ram le kan miphun caah hmai nor chin ko usi law.#\nPrevious Rezua khuapi an khua ning in an zam\nNext Chin ramkulh ah Thantlang, Kanpetlet le Rezua nih an khuapi an chuahtak


Khah Hi Pa Hi Dalaan Asi Tiruang Ah A Nunnak An Laak Cang Hih - Online Newspaper\nSermon and Articles\nKhah Hi Pa Hi Dalaan Asi Tiruang Ah A Nunnak An Laak Cang Hih\nNovember 30, 2021 admin Theihtlei 0\nPinLayBo Ah USDP Party Lutlai Mi Win Ting le Ngo Than Cu Dalan asi tiin an thah hna.November 30, 2021 .Sagaing ramthen, PinLayBo(ပင်လည်ဘူး) peng, USDP Party lutlai le palai hlun asi mi Win Ting le ralhrang thawngpe tu asi tiah lunghrinh mi Ngo Than hna pahinh cu tuni zinglei sml 8:00 ah meithal tlai cheukhat nih an kah i a hmun ah an thi colh tiah theih asi.USDP party palai Win Ting le ralhrang thawngpetu Ngo Than cu lakphak ti dawr an thut lio ah theih lo mi meithal tlai phu pakhat nih an kah hna i an pahnih in ahmun ah an thi colh, mahpinah USDP party palai hlun Win Ting a inn ah bomb a puak tiah theih asi.\nUSDP Palai Win Ting cu PinLayBo khuapi chaklei veng ah ralhrang he aa bawm i Democracy kong ah acawlcang mi hna cu tlaih nak, saikal 2 nak tam acit mi hna cu a tlaih hna, NLD party atanh tu hna cu atlaih hna, mino hna cu ralchanh in tlaihkihnak atuah tiah khumi hna nih an chim.USDP Palai Win Ting le Ngo Than i an ruak cu ralhrang nih an lak i an mah thah an tonnak he peh tlai in zei bantuk phu nih an tuah timi tu tiang ca thanh aum rih lo.U Win Ting cu 2020 thimnak ah PinLayBo(ပင်လည်ဘူး) Pyithu Palai ah azuam nain NLD party nih a tei mi asi.\nCrd:The Chin Post/ Khit Thit Media\nThawngdang:Rampi ruahnak petu Daw Aung San Su Gyi cu biachahnak tuahpiak lo in December 6 ah an thawn.November 30, 2021 .Rampi ruahnak petu Daw Aung San Su Gyi cu hramhram nawlngeihnak la tu ralhrang phu nih rampi muichiatter tiah phungrelnak caang 505(a) in tazacuai a si nak a hmuh cu nihin November 30, ah biachahnak tuahpiak lo in December 6,ah a ni an thawn piak than tiah biaceihzung he neihniam in ummi hna sin in theih a si.\nRampi ruahnak pe tu Daw Aung San Su Gyi le president U Win Myint nih an tonmi a hmuh chung in pawngkam thil tihnung a chuakkhomi tawlrelnak (သဘာဝဘေးအန္တရာယ်ဆိုင်ရာစီမံခန့်ခွဲမှု) u-pa-di poh-mah 25 in taza cuai an sinak kong ah tat-te a si mi Mandalay Oobu(အိုးဘို) thonginn ah chiahmi Dr Zaw Myint Mawng cu a ngandamnak a that cang caah auh ding in sih-ni hna nih an langhter na in, ralhrang kuttang riantuan mi biaceihtu nih December 6, ni ah biachahnak tuah ding in a chim.\nMyanmar democracy hruaitu, noble deihnak laksawng cotu pakhat si mi Daw Aung San Su Gyi cu hramhram nawlngeihnak la tu ralhrang phu hna nih diklo ning in a hmuh 11 tiang taza cuainak an tuah i, cu taza an cuainak a hmuh hna cu kum caan saupi tiang thong thlak khawhnak poh-mah an si tiah theih a si.Crd:The Chin Post/Than Lwin Khet\nThawngdang:Depeyin peng ah ralhrang nih ni 3 chung pehtlai in an luhhnawh hna leng ah raltuknak vanlawng in an doh hna.November 30, 2021 .Sagaing ramthen, Depeyin (ဒီပဲယင်း) peng ah ralhrang phu nih ni 3 chung pehtlai in khuachung ah an luhhnawh hna. Nihin zinglei zong Ngawnghlah(ညောင်လှ) khua cu mei in a khangh tiah khuachung mi hna nih an chim.\nNawlngeihnak la tu ralhrang phu nih November 27, ni ah ral tuknak vanlawng telhin vanlawng 5 he Depeyin (ဒီပဲယင်း) peng Ngawnghlah (ညောင်လှ) khua pawng ah van lei in ralhrang phu hna kahdoh an bawmh hna. Cun ni zaan ah Ngawnghlah (ညောင်လှ) khua cu ralhrang phu nih umhmun khuarnak ah an hman tiah khuami nih an chim.\nNgawnghlah (ညောင်လှ) khuami pakhat nih cun ” Ngawnghlah (ညောင်လှ) khua cu a hleiin hlathlainak an tuah, inn khat hnu inn khat ah an lut, thilri a lak le lak lo cu inn kan phanhthan hnu lawng ah theih a si lai, kan nih zong hmundang ah kan zaam dih cang hna. Vanlawng in minung a rak thlahmi hna phu khat, hna nih cun Ngawnghlah (ညောင်လှ) khua cu an kah caah a pawnghrawng khua hna zong hmundang ah an zaam dih cang” tiah a chim.Depeyin (ဒီပဲယင်း) peng ummi khua 10 leng in khuami hna cu ralhrang phu luhhnawh ruang ah hmundang ah an zaam hna tiah theih a si.\nCrd:The Chin PostThe Irrawaddy\nThawngdang:Yangon khua laifang motor pi-ke umnak cu mei khanghpiak an tong.November 30, 2021 .Yangon khua laifang Butathawng(ဗိုလ်တထောင်) peng Theinphyu(သိမ်ဖြူ) bu-choh lamcung motor pi-ke umnak hmunhma mei khanghpiak an ton caah nizaan zaan ah ralhrang phu hna nih cu ka hmun cu checkhlatnak an tuah tiah Yangon khuasa hna nih an chim.” Motor pi-ke umnak hmunhma mei a kang mi cu hmuh a si, ralhrang le palik phu zong an um, cu ka hmun cu an zoh hnu ah an kal than” tiah Yangon khuasami pakhat nih a chim.\nCun south Okkalapa peng no.4 sang, Parami(ပါရမီ) lam ah ummi ralhrang phu kuttang um company ta si mi Parami (ပါရမီယာဉ်) YBS 14 line bus pakhat chungah November 29, zaanlei suimilam 6:30 ah puahkehnak a chuak tiah theih a si.” Nizaan zaan lei ah Parami(ပါရမီ) bus chungah puahkehnak a chuak tiah kan theih, puahkeh thawng zong a thang tuk a si lo, minung aa hliammi zong an um lo ralhrang le palik cheukhat an rat cu hmuh a si” tiah cu ka hmun pawng ah a ummi pakhat nih a chim.Ralhrang phu ta si mi Parami(ပါရမီ) bus, Omini Focus bus hna cu i cit lo ding in le ralhrang thil chuah a simi hna cu hmanlo ding in dothlennak ah cawlcaangmi mino hna nih mi zapi sinah nawlnak cathanh an rak chuah cang.\nCrd:The Chin Post/Khit Thit Media\nMindat – Matupi Meng tung 16 Lam Then Ah Ralhrang Bomb Lamh Ruangah U Zaw Ngai Thi.November 30, 2021 .Mindat- Matupi Lam, Meng tung 16 lam then ah ralhrang bomb lamh sual caah hliam atuar mi pafa chung in apa asi mi U Zaw Ngai cu nizan zan ah siikhan an phanh phi hnu ah athi tiah CDF – Mindat chimnak nawl ngeitu Ko Zaw Man sin in theih asi.\n” An pahnih in kan va chanh hna siikhan ah kan kal pi hna. Lam ah bia hna an chim ko i an tha ko thinphan ding um lo tiah kan ruah. Sikhan kan phak bak ah a pa cu shock angah i sii khan kan phak bak in CPR pek colh a si. An chanh len nain a ngah ti lo, atha tuk ko nain athi tam tuk achuah caah ruah lo piin shock angah hi asi. Afa tu cu akut dong 2 abul. Kan mah lei siikhan ah cun pumhlainak ngan cu kan tuah kho lo. Hlainak khan tu cu aum ko, Sii Bawi zong aum ko ” tiah Ko Zaw Man nih achim.\nBomb nih puahmi 2 chung in apa U Zaw Ngai cu, PhuKhaYo(ဖိုးခယို) khua ah zing sml 11:09 ah a nunak aliam. Kum 2 asi mi afa pa te cu akut dong 2 abul i tu hi sii thlop lio pi asi tiah achim chap.Tu lio ah Mindat- Matupi lam ah hin CDF – Mindat nih uknam khua hna ah an um i CDF lei in bomb an hmat mi hna cu thianh dih an si cang i ralhrang nih hmanh mi vawlei chung phum mi bomb hna cu thianh ding ah ahar ngaingai tiah Ko Zaw Man nih achim.\nMah lam le hmunhma hna cu CDF nih uk asi cang i khuami hna zong khua ah an tlung pah cang. Ralhrang hna nih an riahnak hmun an kal nak hmun lam kip ah bomb an hmanh dih hna, bomb hna cu an taang rih. Kan mah nih kan hmanh mi hna cu kan thianh dih cang . Atu bomb hi cu ralhrang nih hmanh mi a si caah kawl ahar ngaingai. Bomb kawlnak seh kan ngeih lo caah ahar ngai ” tiah Ko Zaw Man nih Yangon khit thit ah achim.\nCrd:The Chin Post Khit Thit Media\nPi Suh Kyi Hi Zaangfaak Taktak Si Ko Cang Thlacamnak In Bawmh Hau\nKan Unau Chinmi, Tidim Pa Nih ZRA Kong Cu Fiang Takin A Chim\nZualko:Hakha Community Football Club Player Tthabik Nunnak A Liam\nChin Pasaltha Hna An Thihnak Kongah Thanhnak Caa\nRussia President Putin Thinhunnak A Zualhma Taktak Hih\nKeimah Tinak Ruangah Minung Nunnak A Thi Mi An Hei Tamtuk Ning\nRalhrang Bawi Le Hawi Le An Laksawng Cu Ttha Bak Hih\nKhuachung Mipi Le Ngakchia Ralhraang NIh An Tleih Tthan Hna\nChinram Chung Um Khrihfa Biakin Khangh Asi


Mi kut in ralkap do lo in kan mah kut do a cu cang – The Cherry Par\nMi kut in ralkap do lo in kan mah kut do a cu cang\nRalkap hi Kut lawng le thilri he sandahpiah lawng a ngah ti lo. Ralkap nih mipi kahnak nawl an pek hna a sau pah cang. A ho hmanh Raltuk kan duh cio lo. Mipi zong harnak an ton lai ti cu chim cio a si. Harnak ton cu a tlawm le tam a si ko lai. Raltuk tung loah cun hriamtlaih zong aherh hnga lo. Kan ral nih an kan thah,tuk,hren ii an hriamnam in thih peng nak cun kan ngeih chunh mi hriamnam in kah ve a hau.\nA tu lio buainak hi hlan lio bantuk asi ti lo. kawlram pumpi buainak a si. Vawlei cung zong nih an zoh peng ve. Ralkap nih kahnak nawl an pek ko hna nain a tlawm khawh chung in mipi harnak ton lo ding an nih zuam ve. Mipi hrem,tuk le khua meiduah tiang cu an tuah rih lo. Rangon le Mandalay hna inn an khangh ti lawng a si. A ho dah a tuah ti mi bel fiang in theih cio a si lo.\nRampi sandahpiah Feb 12 in March 13 tiang ah myone 250 lengah nifatin sandah an piah . A thih mi le an tlai mi hna an tam ngai cang. A tu cu sandahpiah mi Myone tuak ah cun Myone 50 hmanh an si ti lai lo in ruah a si cang. Ralkap nih thla 2 hnu cun sandahpiah mi an tlawm te lai ti hi an nih ruah cang mi a si. Chin ram zongah sandah an piah ti lo.\nRalkap nih an chim mi le an tuah mi a khat bal lo. NCA an buar, 2008 phunghram an buar,Ram chung ah hriamnam ngan he kah angah lo mi an buar,Sualnak ngei lo mipi an kan thah. NCA fakpi rian kan tuan lai an ti rih. Ralkap nih Voihnih kah nak kan ngol lai tiah an ti cang. Lu taw thei lo in rian an tuan peng.\nRalkap an ci kan hmih hna lai kan tei hna lai ti a si lo. MAH le hawi anaa- thlah ii Federal democracy ram ser ding phunghram kan duh. Ralkap nih Deomcracy lawng an duh caah an rumnak le an thut nak kal tak an duh lo caah anaa- a ting mi an si ko.\nKawl miphun nih ralkap uk nak an duh lo nak kan thin lung kan do hna thih zong kan tih lo an ti. Tlangcung miphun nih hriamnam in ralkap kah ve hna seh ti an duh ve. Mah ti kan tuah hna si cun Ralkapnih an celh lai lo ii an naa- an thlah lai an ti.\nLairawn Laimi nih ralkap Lai meithal in an kah hna ii ralkap motor an rak ra nak lam an kham hna ii an ral tha ning upat nak pek phu an si. Kayin ram le Kachin ram cu an mi nung harnak an pek mi hna hmanh an duh lo an kah colh hna. Upat nak pek phu an si ve.\nKan doh mi ralkap hi Lai meithal lawng in a tei hna lo. A tu lio te ah cun ralkap an thaazaag a der lio a si. CNF/ A Laitlang khua kip ah mipi he fonh ii ralkap an rak ra nak lam kham kah ve hna an hau cang. Mipi kan him ti lo. MAH nih anaa a hruh pi cang ii fawi ah anaa a thlah lai lo a fiang cang. UN le UNSC meetingah Tukluk, Russia le Veitnam nih an drih khamh peng ko lai. Hriamnam an nih bochan ii hriamnam kah ve an hau cang. Ralkap he a kah cu kan duh mi a si lo nain Ralkap nih an nih thim mi a si ii i tinh ve a cu ve cang. Credit: Robert Ling\n← 𝐊𝐚𝐧 𝐫𝐚𝐥 𝐤𝐚𝐧 𝐭𝐞𝐢𝐧𝐚𝐤 𝐝𝐢𝐧𝐠 𝐚𝐡𝐜𝐮𝐧 𝐕𝐢𝐞𝐭𝐧𝐚𝐦 𝐦𝐢𝐩𝐡𝐮𝐧 𝐛𝐚𝐧𝐭𝐮𝐤 𝐤𝐚𝐧 𝐬𝐢 𝐚 𝐡𝐞𝐫𝐡 𝐜𝐚𝐧𝐠\nNatchaung le Chuahkhuah buainak Kong Thawngpang →


Salai Lungthli Tum A Caṭialmi Vialte Lakah Tutan I A Faak Bik Lai Dah A Faak Bak – Chin World News Evening\nSalai Lungthli Tum A Caṭialmi Vialte Lakah Tutan I A Faak Bik Lai Dah A Faak Bak\nJune 24, 2020 June 24, 2020 Salai Van Hmuhning\nBuh le meh thaw chuan piaktu Pu Ngaisak, a eitu ding Nothankap. “Kawi Tum, Pu Ngaisak nih pei Facebook ah a tial i CNLD chairman cu ‘keimah ka si cang’ a ti kha. Nothankap cu chairman a si ti tung lo, zeidah tih awk cu a um ti?” tiah ka hawi pakhat nih ca aka kuat. Aw! Pu Ngaisak cu buh le meh chuan piaktu menmen a si timi pei ai fian lo hi ka ti.\nAho hmanh nih thim lomi CNLD chairman pathum an um, thlaruk dan ah chairman sinak an i thleng. Nothankap le Zozam nih thla 6 veve an tuan hnu ah Pu Ngaisak kha June 12, 2020 ah chairman an tuanter ve i November ah ai din te lai.\nElection hi November ah tuah ding a si. November ah teinak an hmuh sual ahcun Pu Ngaisak nih a chuan ciami buh le Lai arsa meh cu Pu No Than Kap or Pu Zozam nih vuai ngai in an ei te lai tinak a si. Nothan Kap tapeh pawl cu nan i miak bak lai hi, hngar nan um pah, weight ka thumh lio si hlah sehlaw kan hrawng ve hna hnga.\nChairman sinak kha ‘pupa ro’ bantuk ah a ruatmi CNLD chairman pathum. Zohchia tuk in 2015 ah an sung caah ‘a si kho ti lo, kan i fonh hrimhrim a hau’ timi biachahnak an tuah. Nain, kum 3 hrawng chairman sinak an i cuh i an mualpho beh, an lungdong hnu ah pathum nih chairman an tuan thai.\nMah hna pathum(No Than Kap, Ngaisak le Zozam) hi chairman caah aho tal hmanh nih kan thimmi an si lo, anmah nih chairman sinak kha ‘pupa ro’ bantuk in ‘keimah ta a si, hohmanh nih an ka chut kho lo’ timi ruahnak an ngei. Hi ruang ah luthum an umnak a si. An i thawh riangmang i Chin timi min an hman ruang menmen ah ‘Chin miphun aiawhtu party kan si, thazaang a kan pe lomi poah cu miphun a daw lomi nan si, NLD cu Kawl party a si, NLD tanh cu Kawl miphun tanh a si’ tiin miphun thleidannak kha an thazaang caah an zuar.\nCNLD nih an party hruaitu thim an duh ahcun fawi tein an tuah khawh ko. Ram tha i party hruaitu an thim hna bantuk in mipi thimter ding cu a har deuh lai, nain phaisa tam dih loin pengkip EC nih thim khawh a si. Mah zong cu luthum nih an duh lo.\nHruaitu sinak kha Pathian nih anmah ca thengte ah pekmi Pathian ro bantuk ah an ruah. Hi bantuk aa-naa-sin ruahnak a ngeimi hruaitu hi Nothankap tapeh CNLD member ca lawng ah si lo, Chin miphun kan dihlak caah tihnung bikmi an si.\nNote: Mipi nih hruaitu thim ding sisehlaw David Ngaisak cu thim a tlak tiah ka ruahmi a si. A dang pahnih cu ‘no’ bak si. Credit:Salai Lungthli Tum\nSalai Lungthli Tum Nih Sang Hre Fiang Ko In Lehnak A Tuah A Fiang Lawlaw Ko Hih\nSalai Lungthli Tum: CNLD nih Chin miphun kan aiawh nan ti tung ahcun miphun nih thimmi chairman a herh


Sung Tin Par nih birthday show a tuah | THE CHIN EXPRESS\nDecember 3, 2019 ah awttha Sung Tin Par nih Yangon um Radio bar ah a birthday show a tuah i minthang tampi nih an telpi. Cake zong an khuai.\n“Ka chuahni ah thla a ka campiaktu le saduh a ka thahpiaktu dawtmi hawikawm nan dihlak cungah kaa lawm tuk.\nRadio Bar ah thazaang a rak ka petu mipi dihlak, ka hlasak tti hawi dihlak, hlaphan thiam saya pawl, music tumtu Mercury 9 Music Band, ka bochanmi le ka dawtmi ka u Ma Me, Ma Kaw, Ma Chaw, Ma Maw le Birthday Show caah a tawlreltu nan dihlak cungah a hlei in kaa lawm tuk.\nKan i hmuh lonak a sau tuk cangmi ka nau Mi Mi Khe he avoi 1nk kan len a si” tiah Sung Tin Par nih a Facebook cahmai ah a ttial.\nHla phuah thiam Min Chit Thu nih a phuah i Sung Tin Par nih a sakmi ဖြစ်တည်မှုသီချင်းများ album cu atu hi a chuak cang. Sung Tin Par album cu Myanmar Music Store ah cawk khawh a si. Cun, Legacy Music le Sone Thin Par Official Youtube Channel ah free tein ngaih khawh a si cang.


Chin Celebrities Ah Senior Thawng Bawi Nih She’s Gone Mirang Hla A Cover - The Chin Celebrities\nChin Celebrities Ah Senior Thawng Bawi Nih She’s Gone Mirang Hla A Cover\nJuly 31, 2020 2 min read hleicung@gmail.com\nSalai Thawng Bawi hi Chin Miphun nih cun kan Senior Celebrity pakhat asi tiin kan hmuh ve. Cun zochun tlak Celebrity pakhat zong asi ve a ruangcu chin miphun chungin singer dirhmun in adir kho taktak mi cu Salai Thawng Bawi hi a pakhat nak asi lai. Singer kan tam ngai ko nain za chungah za in singer or celebrity kan ti lai maw hi line hi kan zulh taktak lo tiah kan hmuh.\nUar a um kho taktak Kan chin/ Lai mi chungah aw tha hlasa thiam lei in kan I bochan taktak mi hlasa thiam Thawng Bawi cu mipi nih kan uar taktak mi le thazaang zong kan pek duh taktak ve mi aw tha hlasa thiam minthang pakhat a si.\nAw tha hlasa thiam lei in chin/ lai mi nih kan uar taktak mi le thazaang zong kan pek ngaingai mi singer Thawng Bawi cu kan thei bang in hlasa thiam lei long hlah, Lai mi chung ah hla phuah/ phan thiam lei zong in a min a thang mi a si.\nMah tluk in chin/ lai mi nih hlasa thiam lei in si seh hlaphan/ phuah thiam lei hrimhrim in kan uar taktak mi le a hlasak phuah/ phan mi zong kan ngai duh ngaingai mi singer Thawng Bawi nih mirang hla Steelheart-She’s Gone timi hla cu a cover I a thiam kho taktak/pthawngbawi/videos/ .\nChin Le Naga Cu Unau Kan Si Caah Chin Miphun Nih Zong Kan Celebrity Pakhat Ah Kan Hmuh Ve\nHyun Bin le Song Hye Kyo An I Duh Timi Kong Ah Fian ter Nak


Chungkhar nula pa tampi cu Fale zohkhenhnak ah ralring pek an si cang. – Thechinlungnews\nChungkhar nula pa tampi cu Fale zohkhenhnak ah ralring pek an si cang.\nUS ram ah The Centers for Disease Control (CDC) chungkhar nu le pa hna fa le zokhennak ah kan i ralring taktak aherh Ngakchia covid-19 a ngei mi an karh tuk cang tiah chungkhar a si mi nu le pa cu ralring an pek cang hna.\nCDC riantuantu hna nih hlathlainak an tuah i an hmuh mi cu sianginn ngakchia tampi nih a thar in covid-19 hri a kai mi an tam ngai cang caah nu le pa, sianginn i cachimtu saya hna zong kan fale kan zohkhenhnak ah kan i ralring a herh tuk hringhran tiah ralringnak an pek hna.\nWashington Post nih alangter ning ahcun Georgia i Schoool an hawn a nikhatnak ah Sianginn ngakchia 100 leng in ah kuat than an si, saya le siangin ngakchia hna lakah covid-19 a kai thar mi an um caah fale siang in a chiah mi hna cu an chungkhar hna ngam a si ti lo na fa nih fawi tein inn lei a rak tinpi kho mi a si.\nDoctor le researchers hna nih hlathlainak an tuah hnu ah an chim mi cu ngakchia chung ah coronavirus zawtnak a um ahcun nu le pa hna zawng fawi tein chawnh khawh a si, ngakchia an si ruang ah upa pawl cu a kan chawnh kho lai lo tiin hna ngam ding a si lo, ngakchia zong upa fawitein chonh kho a si tiah nule pa hna cu ralringnak an pek hna. Fox News.\nBe the first to comment on "Chungkhar nula pa tampi cu Fale zohkhenhnak ah ralring pek an si cang."


Zoh An Dawh Bak Rap Hla He An Tulnak Video, Chinmi Pathian Kan Thangthat Ning Hi Pathian Cohlan Mi A Si Hnga Maw? – Zion Tlang Media\nZoh An Dawh Bak Rap Hla He An Tulnak Video, Chinmi Pathian Kan Thangthat Ning Hi Pathian Cohlan Mi A Si Hnga Maw?\nOctober 28, 2019 admin Chin\nChinmi nih Pathian kan thangthatnak hi a thleng ching lengmang cang, a hlan ahcun biakin chung le inchung ti ban tuk ah Pathian kan thangthat hna. a tu ahcun mizapi i butnak hmun le leng ah Pathian kan thang that cang hna. a tutan Pathian an thangthat ning la bang cu zalam bak ah Nu hna biatak thlak in an tul hna. mizapi an i butnak lai ah Rap hla sak in biatak thlak in an lam lulh ko hna. Pathian kan thangthatnak le kan tullam ning hi Pathian cohlan mi maw a si hnga cohlan lo mi deh a si hnga ti ruah lo awk a tha lo. Chin mi nih kan mah duh ning in maw Pathian kan thangthat, Pathian duhnak le cohlan ning in dah timi biatek tein ruah a herh mi le a biapi mi a si.\nKan Pathian Thangthat kong ah cu tin thangthat ding, hi tin thangthat ding ti zulhphung a um lo, Khawi ka hmun le can poh ah thangthat khawhpi Pathan a si. Hla kong zong ah Holh theih lo, hla nuar le hlarang pawl sak zong in thangthat ding khawh cu a si ko. Inchung zong ah leng zong ah thangthat khawh a si ko. Sihmanhsehlaw a biapi mi cu kan thangthatmi Pathian nih a cohlanmi thangthatnak a si maw si lo ti hi a biapi bikmi a si.\nPathian cu thangthat thlak Pathian a si ruangah Thangthat a si bantuk in kan thangthat le kan biak awk hrim a si ko. mah bel minung kanmah lei ah hi thangthatnak phung hnih a um, zohdawh sawhsawh a deu in thangthatnak pek le thinlung dihlak biatak tein Pathian thangthatnak pek a si. kanmah lungdiriamhnak sawhsawh le kanmah siarem ning menmen in Pathian kan thangthat mi hi ruah deuh ngai te a herh. Pathian duh ning le cohlan mi thangthatnak pek hi zumtu Pathian mi dik taktak nih kan kawl ding le kan tuah deuh ding a si.\nChinmi nih Pathian kan thangthat ning, kan biak ning, a rian kan tuan ning hna hi kanmah duhnak, ruahnak le lawmhnak in si lo in Pathian duh ning, lawmh ning le Cohlannak in kan biak, kan thangthat le a rian kan tuan a biapi. Kan tuahmi kip ah Pathian duhmi a si maw? Pathian cohlanmi a si maw ti hi nitin te kan nunnak ah kan ruah ding a biapi tukmi a si. Pathian cu Thlarau a si i a biatu hna nih Thlarau le Biatak in an biak awk a si. Chinmi nih Pathian kan thangthatnak hi kanmah duhnak le lawmh zawng si lo in Pathian duhnak le cohlan mi si hram ko seh.\n😂😂😂 sawitur poh ka hrelo zanlai2 ah ka lo zak\nPosted by Babie Lalbiak Mawii on Saturday, 14 October 2017\nPrevious Post:Chinmi Chungin Mipi Vote Laknak Tuahmi Ah Benjamin Sum Nih Esther le Yaw Kee Faktuk In A Tei Hna\nNext Post:Kawl Ralkap Tih An Nung Tuk Cang, Khuami An Luhhnawh Hna I Meithal An Kah Hna


Laipa cu an kan Hloh bak ko! Lainu Cu Chim A Hau Lem Lo! – Chin 11 News\nLaipa cu an kan Hloh bak ko! Lainu Cu Chim A Hau Lem Lo!\nMizoram kan unau nungak pawl hi an sang ngai ve. Pakhat lebang hi cu Mizoram lawng siloin India ram North East ah a sangbik ti tiang timi nu a si. Lai pa caah cun lohbak a si ko.Hi nu hi Mambawihi ti a si. Anih hi Mizoram Serchip District i ummi nu a si. A san ning hi Feet 6.7 inch bak in a sang. Zoh ko hmanthlak hi a sang kho tak tak\nCun Hi nu hi R Lalpianmawii ti a si. A nih hi Mamit khuami a si. A san ning hi feet 6.8 inch bak in a sang. A sang kho taktak. A pawng kal hmanh ngamh si dawh a si lo. Lai pa le mizo pa cu a kan hloh dih ko lai.\nCun Hi nu hi Sarah Lalmuankimi ti a si ve. A nih hi Feet 6.6 inch bak in a sang ve hoi. Feet 6 cunglei bak i san cu a mak ko. Nu hi tluk i san khawh cu dah. Lai pa le mizo pa caah ahcun a ti tuk deuh lo maw ti awk a si.\nAn san ning hi uar an um nak pakkhat cu an mui nih a pek rih hna. Muichia san nakin muidawh fawn san fawn cu a mak law law khi a si.


“Na Ka Meet” Ti Ruang ah Tlangval 6 nih Khuathar Tlangval No an Velh – THE CHIN JOURNAL\n“Na Ka Meet” Ti Ruang ah Tlangval 6 nih Khuathar Tlangval No an Velh\nOctober 5, 2020 October 5, 2020 | The Chin Journal | Hakha, Chin State\nDawt Hnin Sang (kum 17) a veltu hna (Photo-Pen Tial FB)\nNizan zanlei ah khan Hakha Khuathar ah tlangval no paruk hrawng nih GTI thlang um tlangval no Dawt Hnin Sang (kum 17) cu a bu in an velh, tiah thawng kan theih.\nZanlei sml. 6:20 hrawng ah khan Thantlang lampial ah Dawt Hnin Sang vuak a ton hi a si i, dawrthil an cawk lio ah “Na Ka Meet” tiin a vuatu lei nih Dawt Hnin Sang mizoh an rem lo i, vuaknak a chuah hi a si, tiah Khuathar Mino President Salai Ceupi nih a chim.\n“Thil an cawknak ah ‘na ka meet’ ti ruang ah i velhnak a chuah hi a si. An velhmi Dawt Hnin Sang hi amah nakin ngakchia deuh a simi a hawile pahnih he an si i, an bawm ngam lo. An tliktak. Dawt Hnin Sang cu a hmur a kuai i a hnarthi a chuak,” tiah a chim.\nDawt Hnin Sang a veltu hi Hakha he naihniam ah a ummi khuate lei in an si i, a veltu lak i micheukhat cu Hakha ah kum 2 hrawng a um cangmi zong an um, tiah Salai Ceupi nih a chim chap.


US nih zeitik ah dah arak kan doh piak lai, UN nih zeitik ah dah akan doh piak lai ti lawng ai bochan mi kan tam pi. Ningzak asi. – Hakha Cherry\nUS nih zeitik ah dah arak kan doh piak lai, UN nih zeitik ah dah akan doh piak lai ti lawng ai bochan mi kan tam pi. Ningzak asi.\nTlang kan au mi hi kan au sawh sawh loh Freelance CDM:CDM hi ralram kal he ai khat mi asi. Ttuan ciahmah mi rian kal taak asi hlei ah cunglei bawipawl nih hro le ceer le cupin ah tlaihkhih action laak ton ding i ruah chih bu in, ka va thi kho men, thong ka va thla kho men, an ka hrem khawh men ti in zalam an va zawh hi asi. Hriamnaam he arak bawh ko mi hna kha kut ro in va doh bantuk asi. Mah tluk ral ttha i revolution tuah hi a um bal lo mi asi. Ram dang zong nih an rak tuah bal na in hriamnam he rak dir onh an tong bal lo. CDM atuah mi hi kan upat hna, kan thangthat hna i miphun le ram ca i ai pe taktak mi nan si.\nCu caah Ramchung ah CDM tuah in nifatin ralram ah an kal peng bantuk in Ramleng um mi pawl zong nih kan mah pumpak CDM tuah can ai ah kan thlakhawt lahkhah tluk tal asi mi hi cu rak i thaap ve hrim hrim hna usih law cuti i kan ttan rual ah cun hi Revolution hi kan hrilh hrim hrim ko lai ti hi .\nDr.Andrew Ngun Cung Lian zonghi Pathian nih,Chinmi phun caah VP Pu Henry Van Țhio bantuk in Chinmi phun caah a cawisan khawh vemi dakaw asi cu,Thla tu fak piin campiak ko hna usih.\nDr.Sasa le UN tuanvo ngeitu pawl an i ton


Mifah/ Mit Thak Hna Na Hmang Ve Sual Maw Na Hman Ve Sual Ahcun Mah Sii Phun Thum Hi Rak Hmang Ve - Khuaruah Har News\nKan vawleipi cu chan khat hnu chankhat ai thleng lengmang bang in thiamnak zong nikhat hnu nikhat a hung sang chin lengmang ve. Tu kan chan ahcun sifak mirum hmanh theih khawh lo deng tiang in cawl cangh dih cio a si.\nTu kan chan cu a mi kip nih phone ttha taktak ngeih dih cio a si cang. Cu kan ngeih mi phone ahcun minung kan nunnak caah thil ttha tampi a chuahter kho tu thil tampi an um bantuk in minung kan nunnak ca tiang i ttihnung a chuahter khotu thil tampi an um ve fawn.\nKan pi kan pu chan lio ahcun mitzawtnak a ngei mi pawl hna khi cu tar kiring taktak long nih an ngeih mi ah rak ruah an rak si tawn. Hmanh sehlaw tu kan chan ahcun tar si ti lo in mino tete mitzawtnak tam chan ah a hung i thleng ve tthan.\nMinung tampi cu phone hmang in games an i kah tuk ruangah mitfah zawtnak an ngei i phaisa tampi dih in siizung ah ai thlopbul mi an hung karh chin thluahmah cang. Mah caah cun phone in games i kah tuk ruangah maw, thildang pakhat khat ruangah na mit a fak ve sual ah cun a tang ka rak langhter mi kokek sii hi rak hmang ve. Mitfah zawtnak ngeitu hna caah a ttha taktak mi kokek sii cu…\n1. Thangiah 30 gram\n2. Alovera 30 gram\n3. Tengtere 20 gram\nMah phun thum hi hmun khat ah cawh dih hna law nisa( nilin) lak ah pho piak. A ro tik ah zan chiar kuhva ei bantuk khin ei piak. Mah kokek sii phun thum ka langhter ning i na tuah huam ahcun mitfah ruangh nai soisel bak ti lai lo.\nGangaw Peng Kahdohnak Ah SAC Ralkap 30 Leng An Thi


Mak ko cang:Obama nih Min Aung Hlaing a tthuat cang hi. – Lai Lungrawn Post\nMak ko cang:Obama nih Min Aung Hlaing a tthuat cang hi.\nUSA President hlun a simi Barack Obama nih Kawlram kong a vun chim ve taktak ko cang. Barack Obama hi USA President a si lio ah Kawlram tiang a rak phan, Aung San Suu Kyi he an i tong i Kawlram mipi hmai ah biachim nak zong an ngei. Tutan Aung San Suu Kyi ralkap nih an tlaih i thong an thlak tthan tikah ziah Obama hi a holh bal ve hrim lo e an ti cio, a si nain tuzaan ahcun a celh ve ti lo a si lai, Kawlram kong fak ngai in a chim ve taktak cang.\nObama nih a catial mi chung ah “Vawlei mipi dihlak thinlung le ruahnak cu Kawlram cung lawng te ah a um ko. Ralkap nih rapthlak tuk in thil an tuah ruang ah vawleipi nih cuanh cio asi. Hramhram in mipi uknak a latu Ralkap, phungning loin rampi uknak a chut tu hna cu zeitik hmanh ah cohlan an si lai lo bantuk in, aho hmanh nih an cohlang kho hna lai lo, Kawlram minung nih an cohlang kho hrimhrim hna lai lo” ti bantuk zong in a langhter mi hmuh khawh a si.\nCun “America Cozah, President Joe Biden nih tulio Kawlram buainak kong a cawlcanghnak zong a thangthat fawn i thazaang peknak bia zong biatak tein Barack Obma nih a chim fawn”.\nCu lawng si loin “Kawl ralkap cu mithat Lainawng tu an si timi Lainawng timi biafang zong a hman fawn. Lainawng hna thil tuahnak ruang ah ram mipi nih fahnak, temhtuar nak phun kip an tuar tthan timi hi pawngkam ram dihlak zong nih an theih piak hna ding a si timi bia a chim fawn. Cu pin ah tulio Kawlram mipi cawlcanghnak, mino cawlcanghnak le ralkap dohnak ah a cawlcangh mi hruaitu pawl cung zong ah thangthat tlak an sinak a langhter fawn. Barack Obma a biachim rel tikah a lungfak tuk ve, Min Aung Hlaing le aminung cung ah Lainawng, misual timi biafang tiang in a hman cang mi hmuh khawh asi. A taang mirang ca hi a tial ning tein kan tarlangh tthan mi asi.\nThe world’s attention must remain on Myanmar, where I’ve been appalled by heartbreaking violence against civilians and inspired by the nationwide movement that represents the voice of the people. The military’s illegitimate and brutal effort to impose its will after a decade of greater freedoms will clearly never be accepted by the people and should not be accepted by the wider world.\nI support efforts by the Biden Administration and like-minded countries to impose costs on the military and support a return to a democratic path. Myanmar’s neighbors should recognize that a murderous regime rejected by the people will only bring greater instability, humanitarian crisis, and the risk of a failed state. Within Myanmar, those who seek a future rooted in democratic principles should continue to forge solidarity across ethnic and religious groups. These are dark times, but I have been moved by the unity, resilience, and commitment to democratic values demonstrated by so many Burmese, which offers hope for the kind of future Myanmar can have through leaders who respect the will of the people.\nThawngtha:Mindat le ralkap kah doh nak an ngolh.


Mizoram Le Assam State Ramri Kongah Nihin Police Pawl An Buai Than Hoi (+video) – Lai Lungrawn Post\nOctober 28, 2020 admin Thawngpang\nMizoram state le Assam state ramri buainak kong cu an dai rih hlei lo. Assam state nih Mizo pawl duhherh zalhnak lampi cu atutiang an phihkhanh rih ko hna, Assam cozah nawl neitu zongnih motor ngan, ei le din a phurmi kal ko hna seh an ti ko nan. Nizan tihni ah Mizo vuanci pawl zongnih khua an ruatmi cu Assam state cozah nih kan duhherh zalhnak lampi hi saupi a kan phihpiak rih ahcun Manipur state, Bangladesh ram le Myanmar ram ah kan duhherh ei le din cu lak khawh kan i zuam ko lai an ti. Thilman zong kaiter lo ding in an vuanci te nih mipi cu an forh hna.\nPower le Electricity minister (vuanci) a simi Pu Lalzirliana zong ramri buainak a hmun tiang a va kal i Assam pawl nih ramri buainak kongah an kan ngamh taktak ahcun Mizo hi mihuaisen kan si zia hi an theih ko lai a ti. A chim rihmi cu ramri buainak ruangah le tapung kut in a thimi ramri congtu palik cu phaisa ting 35 in Mizoram cozah nih kan pek hna lai i kumkhat a ttuan rihmi a si zongah kum 30 ttuanmi bantuk in ruahpiak a si lai i a nupi le a fale zong nih pensen zong an lak khawh lai a ti rih. Mah zawn ahhin Chin state cozah nih an i cawn ve awk a si tiah ka ruah.\nMizo le Assam ramri buainak kongah hin Chin miphun nih cawn awk tampi kan nei. Milu tlawmte an si nan Mizo pawl nih Assam pawl cu an ngamh tuk hna. Zankhat zong biatak tein an i vua hna/an i tthua hna i hliamhma pumi zong an tam ngai. Mizo lei in hliamhma a pumi pawl cu an siizung umnak ah a dihmi vialte Mizoram cozah nih a liampiak dih hna. Cu pinah Rs.5000 cio a pek rih fawn hna. Mizo cu miphun tlawmte an si ve ko nan an ram le an miphun caah cun an nak in a tamdeuh mi Kala pawl zong an ttih hna lo i ralttha ngai le lungrual ngai in an doh ngam ko hna. Chin miphun nih kan i cawn awk ah a herh hrim2 mi a si, lungrual le raltthat kongah. An video zoh awk a tampi lai. Rak zoh ve uh. Chin mino cahrim ah a herh bakmi a si. Credit: Van Tum. Atanglei ah videolink ah hin tling tein zoh khawh a si.